title: Täpläripsimonni

text:
Täpläripsimonni ("Synodontis notatus") on ripsimonnien heimoon kuuluva kala, jota pidetään myös akvaarioissa.
Täpläripsimonnin pohjaväri on harmaanruskea tai oliivinsävyinen, ja siinä on selkäpuolella kullanhohdetta. Vatsapuoli on valkea. Kyljessä, suunnilleen selkäevän takareunan kohdalla, on yksi, noin kalan silmän kokoinen tumma täplä. Joskus täpliä on kaksi. Nuoren yksilön täplä on suurempi suhteessa kalan kokoon. Täpläripsimonnin rasvaevä on pieni ja sijaitsee lähellä pyrstöä. Aikuisen kalan tyypillinen pituus on noin 23 cm.


title: Täpläripsimonni

text: Vaikka kalasta käytetään englanniksi nimeä "one-spot squeaker", siitä esiintyy muotoja, joissa on kolme tai neljä täplää. Pariripsimonni ("Synodontis nummifer") ja kongonripsimonni ("Synodontis congicus") muistuttavat paljon täpläripsimonnia, ja niitä myydään akvaariokaupassa sen nimellä. Näiden kolmen lajin erottaminen käy parhaiten kalan viiksiä ja rasvaevän muotoa tarkastelemalla.


title: Täpläripsimonni

text: Täpläripsimonnit elävät Afrikassa Kongo-joen sekä sen sivujokien Kasain ja Ubangin vesistöissä, sekä Stanley Poolin alueella, mutta ei Mweru-järvessä tai Luapulassa.


title: Täpläripsimonni

text: Täpläripsimonnit kutevat tulvaniityille, missä on paljon mikro-organismeja poikasten syötäväksi. Ne sirottelevat mädin hajalleen eivätkä hoida kehittyviä poikasia.


title: Täpläripsimonni

text: Täpläripsimonnit ovat varsin kaikkiruokaisia. Akvaarioissa ne ovat suosittuja, koska ne liikkuvat valoisaan aikaan enemmän kuin monet muut ripsimonnilajit. Niiden kanssa yhdessä ei kuitenkaan voi pitää kovin pieniä kaloja, joita täpläripsimonni kohtelisi ravintoeläiminä. Aikuistuessaan kalasta tulee reviiritietoinen, se tappelee oman lajinsa edustajien kanssa jä ärhentelee muillekin ripsimonneille. Siksi samassa akvaariossa voi yleensä pitää vain yhtä yksilöä.


title: Charles Yerkes

text: Charles Tyson Yerkes [ˈjɜːrkiːz] (1837–1905) oli yhdysvaltalainen liikemies ja rahoittaja, jolla oli keskeinen merkitys Lontoon ja Chicagon metroverkostojen syntymisessä.


title: Charles Yerkes

text: Yerkes sai nuorena vankeustuomion kavalluksesta, mutta nousi sitten Yhdysvalloissa merkittäväksi rautateiden ja raitioteiden rakennuttajaksi. Chicagossa hänen sanottiin lahjoneen poliittisia päättäjiä miljoonan dollarin arvosta. Vuonna 1900 jo 63-vuotias ja 20 miljoonan dollarin omaisuuden luonut Yerkes saapui Lontooseen ja osti Hampsteadin rataa rakentaneen yhtiön ja pian muitakin valmiita tai rakenteilla olleita rataosuuksia. Hän yhdisti ne 1902 The Underground Electric Railway Co. -yhtiöksi, josta alkoi syntyä Lontoon metro Britannian parlamentin päätöksellä ja tuntuvine lisäpanostuksineen. Yerkes ehti kuolla ennen kuin metro saatiin käyttöön.


title: Black Royal

text: Black Royal on suomalainen rockyhtye, joka perustettiin alkuvuonna 2013 Tampereen Dogs Homessa. Se yhdistelee musiikissaan stoner rock -ja sludge metal -elementtejä. Rappioromantiikasta, pimeydestä sekä maailman epäkohdista syntyvissä sanoituksissa käsitellään mm. mystiikkaa, ahneutta ja maailmanloppua.


title: Black Royal

text:
Yhtyeen suurimpiin vaikuttajiin lukeutuvat Entombed, Down, Carcass, Nine ja Disfear.
EP:t


title: Wojciech Krzemiński

text: Wojciech Krzemiński (20. toukokuuta 1933 Varsova – 5. elokuuta 2017) oli puolalainen tähtitieteilijä ja Puolan tiedeakatemiaan (PAN) Nikolaus Kopernikuksen yliopiston astronomian keskuksen professori. Hän toimi pitkään Carnegie Institution for Science tiedejärjestössä.


title: Wojciech Krzemiński

text: Krzemiński oli eräs varhaisia kataklysmisten muuttujien tutkijoita yhdessä Bohdan Paczyńskin ja Józef Smakin kanssa. Hän teki vuonna 1961 tarkkoja havaintoja U Geminorum kaksoistähtijärjestelmästä ja muista kääpiönovista. Hän havaitsi U Geminorumin kirkkauden muuttuvan voimakkaasti neljän tunnin, 14 minuutin ja 15 sekunnin jaksossa. Krzemińskin alkuperäinen malli selitti kirkkauden muutosten pitkin havaittua valokäyrää valkoisen kääpiön epätasaisesti hehkuvalla pinnalla, joka johtuisi kumppanista virtaavasta materiaalivirrasta. Tämä malli ei kuitenkaan sopinut myöhempiin havaintoihin. Järjestelmän oikean mallin antoi Józef Smak, joka selitti kaksoistähtijärjestelmän äkillisten kirkkauden muutosten johtuvan valkoisen kääpiön ympärille muodostuvan kertymäkiekon epävakauksista.


title: Wojciech Krzemiński

text: Krzemiński löysi röntgenpulsari Centaurus X-3:n näkyvän seuralaisen, joka tunnetaan nykyisin hänen mukaansa nimettynä Krzemiński'n tähtenä.


title: Wojciech Krzemiński

text: Hän oli myös eräs ensimmäisistä astronomeista, joka tulkitsi oikein AM Herculis -tähtien luonteen.


title: Jolo (kaupunki)

text: Jolo on Sulun maakunnan pääkaupunki Filippiineillä Jolon saarella. Se on satamakaupunki ja sijaitsee saaren luoteisrannikkolla.


title: Jolo (kaupunki)

text: Jolo oli Sulun sulttaanikunnan pääkaupunki, kunnes sulttaanikunta 1940 lakkautettiin. Kaupunki tuhoutui 1974 miltei kokonaan hallituksen joukkojen ja moro-kapinallisten välisissä taisteluissa.


title: Jolo (kaupunki)

text: Kaupngin väkiluku vuonna 2015 oli 125 564. Pääosa asukkaista on muslimeja, lisäksi on pieni kristittyjen vähemmistö. Jolon keskustassa on katolinen kirkko, joka aiemmin symboloi muslimien ja kristittyjen hyviä välejä. Aiemmin kirkko oli aina avoin mutta sittemmin hyökkäysten vuoksi sisäänpääsy on järjestetty sivuovesta. Esimerkiksi tammikuussa 2019 kirkon luona tapahtui kaksi pommi-iskua, joissa kuoli ainakin 27 ihmistä. Iskun tekijöistä ei ole tietoa, mutta aiemmin hyökkäyksiä on tehnyt separatistiryhmä Abu Sayyaf.


title: Conrad Murray

text: Conrad Murray oli Michael Jacksonin lääkäri joka määräsi lääkkeet michael jacksonille. Michael Jackson kuoli vuonna 2009 propofolia ja loratsepaamia yhteydessä jotka Conrad Murray oli määrännyt hänelle.


title: Conrad Murray

text: Murray on kardiologian erikoislääkäri. Hän ansaitsi 150 000 dollaria kuussa Jacksonin henkilökohtaisena lääkärinä.


title: Conrad Murray

text: Murray tuomittiin neljäksi vuodeksi vankilaan kuolemantuottamuksesta. Ensikertalaisena hän pääsi vapauteen suoritettuaan puolet tuomiosta.


title: Gobio bulgaricus

text: Gobio bulgaricus on särkikalojen heimoon kuuluva kalalaji. Pencho Drensky kuvasi lajin ensimmäisenä vuonna 1926. Laji on nimetty sen maantieteellisen sijainnin mukaan, joka on Maritsajoki Bulgariassa.


title: Gobio bulgaricus

text: Lajin kylkiviivan tuntumassa on noin 8 mustaa laikkua. Selkä-, rintaevät ja pyrstö ovat tummien laikkujen kuvioittamat. "G. bulgaricus" on melko pienikokoinen, suurimmillaan 10 senttimetrin mittainen.


title: Gobio bulgaricus

text: "G. bulgaricus" on havaittu Aasian Turkissa ja Euroopan Bulgariassa, Kreikassa ja Makedoniassa. Laji viihtyy makeassa vedessä. Sen uhanalaisuusluokitus on Kansainvälisen luonnonsuojeluliiton mukaan elinvoimainen.


title: Aetomylaeus vespertilio

text: Aetomylaeus vespertilio on kotkarauskuihin kuuluva rustokala. Pieter Bleeker kuvasi lajin ensimmäisen kerran vuonna 1852.


title: Aetomylaeus vespertilio

text: "A. vespertilio" -lajin levinneisyysalue käsittää hajanaisia alueita pitkin Kaakkois-Aasian Tyynenmeren rannikkoa Kiinasta ja Taiwanista Indonesian, Malesian ja Filippiinien tietämiltä aina Australian pohjoispuolen vesiin saakka. Sitä on havaittu myös Intian rannikolla, Malediiveillä ja Persianlahdella. Lisäksi lajia elää Mosambikin rannikolla. Laajasta levinnäisyysalueesta huolimatta kalaa tavataan vain harvoin.


title: Aetomylaeus vespertilio

text: "A. vespertilio" elää mannerjalustojen rannikoiden vesissä. Tyypillisesti sen elinaluetta ovat matalat rannikot, mutta niitä on tavattu jopa 110 metrissä. Sen elinalueilla on usein hiekkapohja, mutta niitä on tavattu myös mutaisista jokisuistoista ja koralliriuttojen läheisyydestä.


title: Aetomylaeus vespertilio

text: "A. vespertilio" on luonnostaan harvinainen laji, jonka käyttäytymisestä ei tiedetä paljonkaan.


title: Aetomylaeus vespertilio

text: "A. vespertilio" on ovovivipaarinen eli se hautoo munat sisällänsä ja synnyttää poikaset elävinä. Poikanen saa ravintonsa alkuun ruskuaispussista, mutta myöhemmin se saa lisäravintoa suoraan emon kohtunesteistä. Naaraat synnyttävät yhdestä neljään poikasta. Lajin lisääntymisestä ei tiedetä paljonkaan, mutta sukupolven pituudeksi on arveltu 15 vuotta ja maksimaaliseksi eliniäksi 24 vuotta. Täysi-ikäinen kala voi olla 240 cm leveä.


title: Aetomylaeus vespertilio

text: Kalaa käytetään ruokakalana vähäisissä määrin, silloin kun sitä satunnaisesti saadaan saaliiksi. Myös "A. vespertilio" lajin, kuten muidenkin suurten kotkarauskujen, epäillään joskus päätyvän haineväkeittoon "täytteeksi".


title: Kerubiveisu

text: Kerubiveisu (; muinaiskirkkoslaaviksi "Херувімскаѧ пҍснь" 'kerubien (enkelten) laulu') on ortodoksiseen pyhän Johannes Krysostomoksen liturgiaan kuuluva tropari, joka veisataan liturgian kahteen osaan jakavan ns. suuren saaton edellä. Kerubiveisu lisättiin liturgiaan keisari Justinus II:n määräyksestä vuoden 573 paikkeilla. Veisun katsotaan kuvaavan näkymättömien kerubien läsnäoloa jumalanpalveluksessa.


title: Paul von Etter

text: Paul von Etter (4. joulukuuta 1861 Pietari – 21. lokakuuta 1938 Helsinki) oli Venäjällä upseeriksi kouluttautunut ja palvellut sotilas ja virkamies, josta tuli vajaan kuukauden ajaksi myös Suomen armeijan kenraalimajuri.


title: Paul von Etter

text: Paul von Etterin vanhemmat olivat kenraaliluutnantti Sebastian Albrekt von Etter ja Emilia von Jacobson. Von Etter toimi paašina keisarin hovissa vuodesta 1865 ja kävi keisarin paašikoulua vuodesta 1873. Sieltä valmistuttuaan hän palveli ensin aliluutnanttina ja sitten vänrikkinä kenttätykistöprikaatissa vuodesta 1880. Nikolain yleisesikunta-akatemiassa von Etter opiskeli 1883–1984, mutta ei suorittanut loppututkintoa. Luutnantiksi hänet ylennettiin 1887, alikapteeniksi 1895, kapteeniksi 1896 ja everstiksi 1898. Vuodesta 1902 von Etter oli keisarin kenttäkanslian rahastonhoitaja. Hän erosi tehtävästä 1906 kenraalimajurina ja keisarin hovin kunniatallimestarina. Von Etter toimi seuraavasta vuodesta kanslian virkamiehenä ja vuodesta 1909 vuoteen 1913 Suomen ministerivaltiosihteerin apulaisena. Työskenneltyään ensin Venäjän Punaisen Ristin edustajana Suomessa hänestä tuli Suomen Punaisen Ristin edustaja Suomen tasavallan sotajoukkojen päämajassa huhtikuussa 1918. Toukokuun 3. päivänä hänet merkittiin kenraalimajurina Suomen armeijan upseeriluetteloihin, mutta reserviin hän siirtyi jo toukokuun 29. päivä.


title: Mia Love

text: Ludmya ”Mia” Love (o.s. Bourdeau, s. 6. joulukuuta 1975 New York City, New York, Yhdysvallat) on yhdysvaltalainen poliitikko, joka edusti Utahin 4. vaalipiiriä Yhdysvaltain kongressissa vuosina 2015-2019. Hänellä on haitilaiset sukujuuret, ja hän on ensimmäinen republikaaninen musta nainen, joka on valittu kongressiin.


title: Mia Love

text: Love syntyi Haitista Yhdysvaltoihin muuttaneille vanhemmille Brooklynssa New Yorkissa. Hän aloitti työt Utahissa sijaitsevan Saratoga Springsin pormestarina 2010. Tätä ennen Love oli ollut Saratoga Springsin kaupunginvaltuuston jäsen. Hän oli republikaanien ehdokas vuoden 2012 kongressivaaleissa mutta hävisi täpärästi demokraattien Jim Mathesonille. Love voitti Mathesonin vuoden 2014 välivaaleissa. Hän voitti myös vuonna 2016. Love oli ehdokkaana 2018 välivaaleissa mutta hävisi demokraattien Ben McAdamsille.


title: Emile Zuckerkandl

text: Emile Zuckerkandl (1922–2013) oli itävaltalaissyntyinen ranskalainen molekyylibiologi, joka kehitti yhdessä Linus Paulingin kanssa molekyylikelloksi nimetyn ajoitusmenetelmän California Institute of Technology -yliopistossa Kalifornian Pasadenassa 1960-luvun alkupuolella. Häntä pidetään yhtenä molekyylievoluution tutkimuksen uranuurtajista.


title: Emile Zuckerkandl

text: Zuckerhandl syntyi Itävallassa juutalaisperheeseen, jonka äiti lapsineen pakeni perheen isän luo Pariisiin natsien noustua valtaan Itävallassa 1938. Natsien vallattua myös Ranskan perhe pakeni Algeriaan, jossa asui vuoteen 1945 saakka. Emile-poika haaveili lääkärin urasta, mutta oli myös lahjakas pianisti. Matemaatikko Walther Mayer, Albert Einsteinin läheinen työtoveri Princetonin yliopistossa, kuului Zuckerhandlin perheen ystäviin ja järjesti pojalle jo perheen Algerian-vuosina stipendin, jolla tämä olisi päässyt opiskelemaan Yhdysvaltoihin. Sodan jälkeen perhe palasi kuitenkin Pariisiin, jossa Emile Zuckerkandl opiskeli aluksi Sorbonnen yliopistossa, mutta huomasi stipenditarjouksen olevan yhä voimassa ja sai opiskelupaikan Illinois’n yliopistosta. Master-tutkinnon tutkielmaprojektin hän teki Massachusettsin osavaltion Woods Holessa sijaitsevassa merentutkimuslaitoksessa ja palasi sitten valmistuttuaan Ranskaan. Siellä hän jatkoi biokemian opintojaan, meni naimisiin ja työskenteli sitten useita vuosia Ranskan suurimmassa merentutkimuslaitoksessa. 1950-luvun keskivaiheilla hän tutustui Linus Paulingiin, joka houkutteli Zuckerkandlin pariskunnan muuttamaan vuonna 1959 Kaliforniaan ja otti Emile Zuckerkandlin tutkijaksi Caltech-yliopistoon. Vuonna 1963 Zuckerkand vieraili tutkijana Dick Jonesin laboratoriossa Oregonissa. 1970-luvun alussa hän meni mukaan vastaperustetun "Journal of Molecular Evolution" -lehden toimittajaryhmään.


title: Doon de Mayence

text: Doon de Mayence on keskiaikaisten ranskalaisten chanson de geste -runojen sankari. Hänen tarinansa kerrotaan "Geste de Doon de Mayence" -syklissä eli runosarjassa. Sykli kuvaa Kaarle Suuren kapinallisia paroneja, ja sisältää tarinoita, joiden sankareina ovat Doonin lisäksi Girart de Roussillon, Raoul de Cambrai, Renaud de Montauban ja Ogier De Danemarche. Doonia itseään käsittelevä runo kuvaa ensimmäisessä puoliskossaan hänen lapsuuttaan romantisoivasti. Jälkipuolisko puolestaan kuvaa Doonin sotaretkeä Saksiin ja se saattaa perustua todellisiin tapahtumiin.


title: Osuuspankintalo (Tampere)

text: Osuuspankintalo (alun perin Kansallis-Osake-Pankin talo) on arkkitehti Vilho Penttilän suunnittelema, vuonna 1910 valmistunut pankkirakennus, joka sijaitsee Tampereen keskustassa osoitteessa Kauppakatu 4. Talon rakennutti toimipaikakseen Kansallis-Osake-Pankki. Vuonna 1938 se muutti muihin tiloihin ja myi kiinteistön Tampereen Seudun Osuuskassalle, josta myöhemmin tuli Tampereen Seudun Osuuspankki. Nykyään talon omistaa rakennusyhtiö Peab ja tiloissa toimii muun muassa Nordea.


title: Osuuspankintalo (Tampere)

text:
Talo oli alkuaan kolmikerroksinen, ja se edusti kansallisromanttista tyyliä niin ulkoa kuin sisältäkin. Keskellä pääjulkisivua kohosi korkea vuolukivillä verhottu torni. Vuonna 1940 talon länsipäätyyn osui talvisodassa pommi, joka hajotti tornin ja vaurioitti kaikkia kerroksia. Korjaustyöt vaikuttivat huomattavasti rakennuksen myöhempään ulkoasuun: 1950-luvulla talo korotettiin viisikerroksiseksi, mikä toi siihen piirteitä senaikaisesta liikerakentamisesta. Korotuksen suunnitteli arkkitehti Bertel Strömmer.
Viidennestä kerroksesta tehtiin sisäänvedetty.


title: Osuuspankintalo (Tampere)

text: Alkuperäisestä pääjulkisivusta ovat enää jäljellä lähinnä toisen ja kolmannen kerroksen graniittiset lohkomaiset pinnat. Myös porttikäytävän pielissä on säilynyt kiveen hakattuja jugendtyylisiä koristeita. Pankin sisätilat on nykyaikaistettu, eikä alkuperäisiä rakenteita juurikaan ole näkyvissä. Pankkisalin päätyä koristaa kuitenkin edelleen taiteilija Joseph Alasen seinämaalaus "Elonkorjuu", joka oli osa vanhaa sisustusta.


title: Osuuspankintalo (Tampere)

text: Osuuspankintalon julkisivut ja pankkisali on suojeltu asemakaavalla. Suojelumerkinnän mukaan kyseessä on ”rakennustaiteellisesti ja kulttuurihistoriallisesti arvokas sekä kaupunkikuvan säilymisen kannalta tärkeä rakennus”, jota ei saa purkaa.


title: Pasi Valasti

text: Pasi Valasti (s. 16. huhtikuuta 1969) on suomalainen pöytätennispelaaja. Hän on kaksinpelin yhdeksänkertainen Suomen mestari.


title: Biewerterrieri

text: Biewerterrieri on Saksassa yorkshirenterrieristä jalostettu uusi koirarotu. Pohjoismainen Kennelunioni päätti vuonna 2018 tunnustaa sen viralliseksi roduksi, ja täten myös Suomen Kennelliitto aloitti sen rekiteröimisen vuonna 2019. Ensimmäiset koirat rekisteröitiin tammikuussa 2019.


title: Biewerterrieri

text: Biewerterrieri on rungoltaan hieman korkeuttaan pidempi ja sillä on vaakasuora ylälinja. Kallo on hieman holvautunut, otsapenger kohtuullinen ja kuono noin 1/3 pään pituudesta. Keskikokoiset silmät ovat joko mantelinmuotoiset tai pyöreät. Silmien väri on tumma. Korvat ovat V:n muotoiset, pienet ja pystyt. Häntä on korkealle kiinnittynyt, kaartuu selän yläpuolelle ja saattaa riippua koiran ollessa levossa. Karva on pitkää ja silkkistä, ja se muodostaa selän päällä jakauksen. Päässä oleva karva kiedotaan rusetiksi päälaelle. Toivotuin väritys on kolmivärinen: joko musta tricolor (tan- ja valkoisin merkein) tai sininen tricolor (tan- ja valkoisin merkein). Myös kaksivärinen black and tan, blue and tan tai kullanruskea-valkoinen sallitaan. Sallittu säkäkorkeus on 18-28 cm ja paino 1,8-3,6 kg.


title: Biewerterrieri

text: Biewerterrieri on iloinen, leikkisä, älykäs ja tottelevainen. Se kiintyy syvästi omistajaansa. Koostaan huolimatta se kestää hyvin myös pitkiä lenkkiä, jopa patikointia, ja soveltuu loistavasti myös agilityyn.


title: Biewerterrieri

text: Rotu on saanut nimensä saksalaisilta herra ja rouva Bieweriltä, jotka kasvattivat alunperin yorkshirenterrierejä. Tammikuussa 1984 syntyi ensimmäinen värivirheellinen yorkshirenterrieri, Schneeflockchen von Friedheck. Saman vuoden huhtikuussa syntyi toinen tricolor-värinen pentu, joka ei myöskään sopinut yorkshirenterrierin rotumääritelmään. Nähtyään kyseiset koirat muuan eläinlääkäri ehdotti, että näille "värivirheellisille yorkshirenterriereille" annettaisin uusi nimi kasvattajapariskunnan mukaan. Molemmat koirat päätyivät saksalaiselle laulajalle Margot Eskensille, joka päätti lisätä rodun nimeen "a la Pom Pon". Vuonna 1986 "Biewer Yorkshire Terrier a la Pom Pon" esiteltiin ensi kerran uutena rotuna erotuksena värivirheellisestä yorkshirenterrieristä. Herra Biewerin sairastuttua ja rouva Biewerin keskitettyä huomionsa hänen hoitamiseensa rodun jalostus loppui heidän osaltaan kokonaan. Vuonna 2003 biewerterrierejä alettiin kuitenkin tuoda Yhdysvaltoihin, missä heräsi kiinnostus niitä kohtaan. Biewer Terrier Club of America alkoi selvittää rodun taustoja tarkemmin ja pyysi Mars Veterinaryn apua todistaakseen, että kyse oli oikeasta uudesta rodusta eikä pelkästä värivirheestä. Se kuuluu American Kennel Clubin Foundation Stock Service -rekisterin rotuihin, mikä on Yhdysvalloissa viimeinen askel ennen täydellistä hyväksyntää roduksi.


title: Škoda Kamiq

text: Škoda Kamiq on Škodan tuleva pieni crossover-tyyppinen automalli, joka esitellään Geneven autonäyttelyssä keväällä 2019. Se perustuu samalle MQB A0 -pohjalevylle kuin esimerkiksi Škoda Scala ja Volkswagen T-Cross.


title: Cindy Hyde-Smith

text: Cindy Hyde-Smith (s. 10. toukokuuta 1959 Brookhaven, Mississippi, Yhdysvallat) on yhdysvaltalainen poliitikko, joka on toiminut Yhdysvaltain senaattorina Mississippista huhtikuusta 2018 lähtien. Hän on republikaanisen puolueen jäsen. Ennen valintaa senaattoriksi Hyde-Smith oli Mississippin maatalous- ja kauppakomissaari ja Mississippin osavaltionsenaatin jäsen.


title: Matthias Miyakolainen

text: Pyhä Matthias Miyakolainen (myös Matthias Meakolainen; kuollut 5. helmikuuta 1597 Nagasaki, Japani) oli japanilainen fransiskaanitertiaari, pyhimys ja marttyyri. Hänet ristiinnaulittiin pyhän Peter Baptistin ja seuralaisten kanssa Nagasakissa. Paavi Urbanus VIII julisti hänet autuaaksi 14. syyskuuta 1627, autuas paavi Pius IX kanonisoi hänet 8. kesäkuuta 1862 ja hänen muistopäiväänsä vietetään 6. helmikuuta.


title: Katkerokala

text: Katkerokala ("Rhodeus amarus") on särkikalojen heimoon kuuluva kalalaji. Marcus Elieser Bloch kuvasi lajin ensimmäisen kerran vuonna 1782.


title: Katkerokala

text: Katkerokala on peräisin Ranskan Rhône-joelta sekä Venäjän Neva-joelta. Lajin uhanalaisuusluokitus on Kansainvälisen luonnonsuojeluliiton mukaan elinvoimainen.


title: Katkerokala

text: Katkerokalan silmät ovat särjen tapaan punertavat. Laji voi kasvaa korkeintaan 11,2 senttimetrin pituiseksi. Evät ovat harmaat, hieman punertavat.


title: Aaltosalakka

text: Aaltosalakka ("Alburnoides oblongus") on särkikalojen heimoon kuuluva kalalaji. Georgi Bulgakov kuvasi lajin ensimmäisenä vuonna 1923.


title: Aaltosalakka

text: Aaltosalakka on verrattain pienikokoinen, korkeintaan 15 senttimetrin mittainen.


title: Aaltosalakka

text: Lajia esiintyy pienellä alueella Aasiassa. Aaltosalakka pärjää parhaiten, kun veden pH-arvo on 7,0–7,5 ja veden kovuus 10–20. Sopivin veden lämpötila lajille on 10–20 °C.


title: Marcus Elieser Bloch

text: Marcus Elieser Bloch (1723 Ansbach – 1799 Carlsbad) oli saksalainen lääkäri ja luonnontieteilijä. Häntä pidetään yleisesti yhtenä 1700-luvun parhaista iktyologeista.


title: Marcus Elieser Bloch

text: "Acanthurus blochii" -niminen kalalaji on nimetty hänen mukaansa.


title: Plottinajokoira

text: Plottinajokoira on yhdysvaltalainen koirarotu, joka kuuluu kotimaassaan ryhmään Hound Group. Se on ollut Pohjois-Carolinan virallinen osavaltiokoira vuodesta 1989 lähtien. FCI ei ole tunnustanut sitä, mutta Pohjoismainen Kennelunioni ja sitä myötä myös Suomen Kennelliitto ovat. SKL-rotumääritelmä on vuodelta 2010.


title: Plottinajokoira

text:
Päälaelta pyöristynyt kallo on melko tasainen, kuono keskipitkä ja huulet mustat. Kirsu on aina musta. Ainoa sallittu purenta on leikkaava. Silmät voivat olla joko pähkinän- tai tummanruskeat. Korvat ovat melko leveät, keskipitkät ja kauniisti riippuvat. Ylälinja on loivasti laskeva, selkä vahva, lihaksikas ja tasainen. Häntä on melko pitkä, sapelimainen ja vapaasti liikkuva. Karvapeite on sileä, kiiltävä ja yleensä yksinkertainen, mutta joillain koirilla esiintyy myös kaksinkertaista karvapeitettä. Toivotuin väritys on brindle eri sävyissään kelta-, puna- ja ruskeabrindlestä sini- ja mustabrindleen asti. Haalistunut sinertävän harmaa brindle tunnetaan rodulla värityksenä nimeltä "maltese". Brindlellä koiralla sallitaan myös musta satula, vaikkei se olekaan yhtä toivottu kuin "puhdas" brindle. Samoin myös yksivärinen musta ja musta brindle-merkein sallitaan. Lisäksi rotumääritelmä mainitsee harvinaisen riistanvärin, joka vaihtelee sävyltään vaaleasta kermasta ja hiekasta punaiseen tai kullankeltaisesta kellertävään tumman ruskeaan. Uroksen säkäkorkeus on 51-63,5 cm ja paino 23-27 kg; nartulla vastaavat mitat ovat 51-58 cm ja 18-25 kg.
Plottinajokoira on älykäs, tarkkaavainen, tasapainoinen, uskollinen ja miellyttämishaluinen. Metsästäessään se on rohkea, kestävä, ketterä, nopea ja sisukas. Sillä on kaksi työskentelytapaa: joko ajaa riista puuhun tai pysäyttää se.


title: Plottinajokoira

text: Rotu polveutuu saksalaisen maahanmuuttajan Johannes Plottin vuonna 1750 mukanaan tuomasta viidestä hannoverinvihikoirasta. Hän alkoi metsästää karhuja Pohjois-Carolinan vuoristoalueella, ja hänen poikansa Henry jatkoi hänen jalostustyötään risteyttämällä Saksasta tuotuja koiria paikallisiin ajokoiriin.


title: Japaninkotkarausku

text: Japaninkotkarausku ("Myliobatis tobijei") on kotkarauskuihin kuuluva rustokala. Pieter Bleeker kuvasi lajin ensimmäisen kerran vuonna 1854.


title: Japaninkotkarausku

text: "M. tobijei" -lajin levinneisyysalue on rannikolla Hongkongista ja Taiwanista pohjoiseen Korean niemimaan, Okinawan ja Japanin rantavesille. Sitä mahdollisesti esiintyy myös Indonesiassa, mutta tämä on epävarmaa.


title: Japaninkotkarausku

text: "M. tobijei" viihtyy hiekka- tai mutapohjaisilla alueille sekä rannikoilla että hieman syvemmissä vesissä, aina 220 metriin saakka. Se on lihansyöjä, joka syö pohjaeläimistöä, katkarapuja, rapuja, muita kaloja ja simpukoita.


title: Japaninkotkarausku

text: "M. tobijei" on luonnostaan harvinainen laji, jonka käyttäytymisestä ei tiedetä paljonkaan.


title: Japaninkotkarausku

text: "M. tobijei" on ovovivipaarinen eli se hautoo munat sisällänsä ja synnyttää poikaset elävinä. Poikanen saa ravintonsa alkuun ruskuaispussista, mutta myöhemmin se saa lisäravintoa suoraan emon kohtunesteistä. Täysi-ikäinen kala voi olla 114 cm leveä ja 150 cm pitkä. Naaraat synnyttävät yhdestä kahdeksaan poikasta pentueeseen. Lajin lisääntymisestä ja biologiasta ei tiedetä paljonkaan.


title: Japaninkotkarausku

text: Kalaa käytetään ruokakalana vähäisissä määrin, silloin kun sitä satunnaisesti saadaan saaliiksi.


title: Poikakuoro (elokuva)

text: Poikakuoro ("Boychoir") on François Girardin ohjaama kanadalais-yhdysvaltalainen perhe-elokuva vuodelta 2014. Pääosia näyttelevät Dustin Hoffman, Debra Winger, Eddie Izzard ja Kathy Bates sekä nuori Garrett Wareing.


title: Poikakuoro (elokuva)

text: Musikaalisesti lahjakkaan Stet-pojan alkoholistiäiti kuolee auto-onnettomuudessa. Stetin opettaja (Debra Winger) järjestää pojan arvostetun poikakuoron sisäoppilaitokseen. Stetin isä on salannut pojan olemassaolon uudelta perheeltään, mutta kustantaa pojan kuorokouluopinnot. Kapinallinen Stet on vähällä tulla erotetuksi koulusta, mutta kehittyy lopulta kuoron uudeksi tähtisopraanoksi. Pian äänenmurros iskee ja poika jättää koulun, mutta pääsee asumaan isänsä perheeseen.


title: Tsaarinpoppeli

text: Tsaarinpoppeli on Suomen suurin puu. Se kasvaa Heinolan rantapuistossa. Tsaarinpoppeli selvisi vuoden 1901 Kymijoen tulvasta.


title: Juovamakrilli

text: Juovamakrilli ("Scomberomorus plurilineatus") on makrillien heimoon kuuluva kalalaji. Pierre Fourmanoir kuvasi lajin ensimmäisenä vuonna 1966. Juovamakrillin uhanalaisuusluokitus on Kansainvälisen luonnonsuojeluliiton mukaan puutteellisesti tunnettu.


title: Sotisaari

text: Sotisaari on vehreä saari Kemijoen suistossa Kemin kaupungin alueella. Sotisaari on asukasmäärältään yksi Kemin pienimmistä kaupunginosista. Sotisaari on viiden kilometrin päässä Kemin keskustasta. Sotisaaresta löytyy mm. Uiton muistomerkki ja Sotisaaren puutarha. Lisäksi Sotisaaressa on muitakin paikkoja kuten leikkipuisto. Sotisaari on pieni kaupunginosa, eikä sieltä löydy esimerkiksi ruokakauppoja. Lähin ruokakauppa on kuitenkin vain kahden kilometrin päässä Karihaarassa. Sotisaaressa on metsiä, joissa on eläimiä, kuten hirviä, jäniksiä ja metsäkauriita. Sotisaari on mahtava paikka, koska siellä on luonnonrauhaa.


title: Aaltosargi

text: Aaltosargi ("Polysteganus undulosus") on hammasahvenien heimoon kuuluva kala. Charles Tate Regan kuvasi lajin ensimmäisenä vuonna 1908.


title: Aaltosargi

text: Lajilla on keltaisia juovia kyljissä lähellä selkää. Pohjaväritys on kellertävänsävyinen harmaa. Selkäevä on kaksiosainen kuten ahvenella. Kyljessä on huomiotaherättävä musta viiru. Aaltosargi on suurikokoinen, tavallisesti noin 80 senttimetrin mittainen kala. Suurimmat yksilöt ovat olleet 1,2 metrin mittaisia. Aaltosargi voi saavuttaa jopa 20 kilogramman painon.


title: Aaltosargi

text: Lajia esiintyy enimmäkseen Mosambikissa. Aiemmin aaltosargi oli yleisempi myös Etelä-Afrikan KwaZulu-Natalissa, mutta liikakalastuksen johdosta lajin kanta romahti, ja nykyisin niiden pyynti onkin kielletty. Laji on Kansainvälisen luonnonsuojeluliiton mukaan äärimmäisen uhanalainen.


title: Siirroslohko

text: Siirroslohko on tektonisten voimien aikaan saama maankuoren kiviaineksen lohko. Niitä erottaa toisistaan siirrokset, joiden ansiosta lohkot voivat liikkua toisiinsa nähden. Kahden normaalisiirroksen välissä pudonnutta lohkoa kutsutaan hautavajoamaksi ja kahden normaalisiirroksen kohottamaa lohkoa kutsutaan horstiksi.


title: Myliobatis peruvianus

text: Myliobatis peruvianus on kotkarauskuihin kuuluva rustokala. Samuel Garman kuvasi lajin ensimmäisen kerran vuonna 1913.


title: Myliobatis peruvianus

text: "M. peruvianus" -lajin levinneisyysalue käsittää hajanaisia alueita pitkin Tyynenmeren rannikkoa Perun pohjoisosasta aina Chilen rannikon eteläosiin saakka. "M. peruvianus" elää enemmän avomerellä kuin aivan rannikon tuntumassa. Sitä esiintyy 1–100 metrin syvyydellä. Lajia ei ole juurikaan tutkittu.


title: Myliobatis peruvianus

text: "M. peruvianus" on ovovivipaarinen eli se hautoo munat sisällänsä ja synnyttää poikaset elävinä. Poikanen saa ravintonsa alkuun ruskuaispussista, mutta myöhemmin se saa lisäravintoa suoraan emon kohtunesteistä. Naaraiden kerralla synnyttämien jälkeläisten määrää ei tiedetä, mutta sen arvellaan olevan alhainen samoin kuten Aetobatus narinari ja Aetomylaeus nichofii rauskulajeilla jotka saavat yhdestä neljään jälkeläistä.


title: Myliobatis peruvianus

text: Rauskun suurin tunnettu pituus on 47,0 cm.


title: Steven Crowder

text: Steven Blake Crowder (s. 7. heinäkuuta, 1987) on kanadalais-amerikkalainen konservatiivinen poliittinen kommentaattori, näyttelijä ja koomikko. Hän on isäntä Louder with Crowder showssa, joka sisältää uutisia , popkulttuuria ja politiikkaa. Hän on myös entinen avustaja Fox Newsissa ja entinen ääninäyttelijä PBS Kidsin lasten piirretyssä "Arthurissa" ja on usein esillä "Glenn Beck Programissa" ja "The Dana Showssa" .


title: Steven Crowder

text: Change My Mind (suomeksi: muuta mieleni) on Internet-meemi, joka on peräisin valokuvasta, jossa on Crowder, joka istuu merkin takana, jossa lukee "Male Privilege is a myth (miesten ylivalta on myytti) / Change my mind (muuta mieleni)." Crowder pystytti pöydän Texasin kristillisen yliopiston kampuksen ulkopuolelle ja kutsui ohikäveleviä opiskelijoita muuttamaan mieltään aiheesta, osana säännöllistä segmenttiä jota Crowder pitää YouTube-kanavallaan ja podcastissaan, jossa hän istuu pöydän ääressä, jonka edessä on kyltti, jossa sanotaan "Change my mind". Kun Crowder julkaisi sen Twitter-tililleen 18. helmikuuta 2018, ihmiset alkoivat muokkaamaan mielen muuttamisen aiheita.


title: Steven Crowder

text: Steven Crowder julkaisi ensimmäisen videon Youtube-kanavalleen Louder With Crowder 4. tammikuuta 2009.


title: Edmund Wilson

text: Edmund Wilson (8. toukokuuta 1895 Red Bank, New Jersey – 12. kesäkuuta 1972 Talcottville, New York) oli yhdysvaltalainen kirjallisuuskriitikko, esseisti ja historioitsija. Häntä pidetään 1900-luvun alkupuolen valkoisen anglosaksisen protestanttisuuden tärkeänä edustajana amerikkalaisessa kirjallisuudessa, jota toisen maailmansodan jälkeen hallitsivat juutalaiset ja afroamerikkalaiset. Hän tutki marxilaisuutta ja Venäjän vallankumousta teoksessaan "To the Finland Station" (1940) ja kirjallisuuden symbolismia teoksessaan "Axel's Castle: A Study in the Imaginative Literature of 1870–1930" (1931). Hän oli naimisissa kirjailija Mary McCarthyn kanssa, ja hänen lähipiiriinsä kuului muun muassa kirjailija F. Scott Fitzgerald, jonka töitä hän viimeisteli julkaisukuntoon tämän kuoltua 1940.


title: Rauta(III)fluoridi

text: Rauta(III)fluoridi (FeF) eli ferrifluoridi on rauta- ja fluoridi-ionien muodostama epäorgaaninen ioniyhdiste. Yhdistettä käytetään katalyyttinä ja fluoraavana reagenssina orgaanisen kemian synteeseissä sekä magneettien valmistamiseen.


title: Rauta(III)fluoridi

text: Huoneenlämpötilassa rauta(III)fluoridi on vihreää kiteistä ainetta. Yhdisteen alkeiskoppi on rombinen. Kidevedettömän yhdisteen lisäksi tunnetaan myös kidevedellinen trihydraatti (FeF·3HO). Tämä on väriltään kellertävänruskeaa kiteistä ainetta ja sillä on kaksi kidemuotoa α- ja β-muodot. Rauta(III)fluoridi liukenee hieman veteen ja on liukenematonta orgaanisiin liuottimiin. Fluoridiliuoksiin aine liukenee muodostaen heksafluoroferraatti(III)ioneja ([FeF]).


title: Rauta(III)fluoridi

text: Kidevedetöntä rauta(III)fluoridia valmistetaan rauta(III)kloridin ja vetyfluoridin välisellä reaktiolla. Kidevedellistä yhdistettä saadaan liuottamalla rauta(III)oksidia vetyfluoridin vesiliuokseen ja haihduttamalla vesi pois. Se voidaan myös kiteyttää vetyfluoridiliuoksesta.


title: Rauta(III)fluoridi

text: Rauta(III)fluoridia käytetään pääasiassa rautakobolttineodyymimagneettien valmistamiseen. Sitä käytetään myös orgaanisen kemian synteeseissä fluoraavana reagenssina sekä fluoraus-, polymerointi- ja hydrokrakkausreaktioiden katalyyttinä. Se katalysoi myös ksenonin ja fluorin välisten sidosten muodostumista. Rauta(III)fluoridia voidaan myös lisätä valuraudan joukkoon ja siitä valmistetaan eräitä keraameja.


title: Mustapyrstöpiikkihai

text: Mustapyrstöpiikkihai ("Squalus melanurus") on piikkihaiden heimoon kuuluva rustokalalaji.


title: Mustapyrstöpiikkihai

text: Mustapyrstöpiikkihait ovat pieniä haita. Naaraspuolisen kalan pituus on noin 75-80 senttimetriä. Niiden ruumiit ovat melko hoikkia ja niillä on pitkä ja kapea kuono.


title: Mustapyrstöpiikkihai

text: Mustapyrstöpiikkihait syövät ravinnokseen katkarapuja, nilviäisiä ja erilaisia pohjaeläimiä.


title: Mustapyrstöpiikkihai

text: Mustapyrstöpiikkihai asustaa pelkästään Uuden-Kaledonian saaren ympärillä.


title: Eigenmannia

text: Eigenmannia on on lasiveitsikalojen heimoon (Sternopygidae) kuuluva kalasuku.


title: Eigenmannia

text: Sukuun kuuluu seuraavat 17 lajia:


title: Karheapiikkihai

text: Karheapiikkihai ("Cirrhigaleus asper") on piikkihaiden heimoon kuuluva rustokalalaji. Lajin nimesi Nigel Merrett vuonna 1973.


title: Karheapiikkihai

text: Karheapiikkihait saavat nimensä karkeasta ihostaan. Niillä on suuret silmät. Ne ovat väriltään tummanruskeita päältä, ja valkoisia alta. Ne voivat kasvaa 120 senttimetrin pituisiksi, mutta niiden yleinen pituus on 90 senttimetriä. Urokset kasvavat yleensä noin 85-90 senttimetrin pituisiksi, kun taas naarat kasvavat noin 89-110 senttimetrin pituisiksi.


title: Karheapiikkihai

text: Karheapiikkihait syövät ravinnokseen erinlaisia luukaloja ja muita nilvijäisiä mukaan lukien kalmareita.


title: Karheapiikkihai

text: Karheanpiikkihain levinneisyysalue Länsi-Atlantilla on Pohjois-Carolina ja Pohjois-Meksikonlahti. Levinneisyysalue Intian valtamerellä on Etelä-Mosambik, Etelä-Afrikka ja Aldabransaaret ja myös Havaijinsaaret.


title: Karheapiikkihai

text: Karheapiikkihai elää syvissä merivesissä noin 214–600 metrin syvyydessä.


title: Karheapiikkihai

text: Karheapiikkihai synnyttää 21-22 poikasta.


title: Wolf (tulivuori)

text: Wolf on tulivuori Galápagossaarten Isabelalla. Se on saariston korkein vuori. Se kohoaa 1 710 metrin korkeuteen, ja sen rinteet ovat jyrkemmät kuin monien muiden Galápagosin tulivuoren. Wolfin huipulla on 6 x 7 kilometrin laajuinen ja 700 metrin syvyinen kaldera.


title: Wolf (tulivuori)

text: Wolfilta purkautuva laava on useimmiten ʻAʻā-tyyppiä. Laavan isotoopit puolestaan muistuttavat poikkeuksellisesti merten keskiselänteillä purkautuvaa laavaa, kuten monilla muillakin Galápagossaarten tulivuorilla.


title: Wolf (tulivuori)

text: Wolf on aktiivinen tulivuori, ja se on purkautunut useita kertoja historiallisia ajalla. Vuoden 2015 purkaus oli vulkaanisen räjähdysasteikon lukemaltaan 4.


title: Archolaemus

text: Archolaemus on on lasiveitsikalojen heimoon ("Sternopygidae") kuuluva kalasuku. Maarten Korringa kuvasi suvun vuonna 1970. Sukuun kuuluu FishBasen mukaan kuusi lajia. Ensimmäinen suvun lajeista löydettiin vuonna 1970, loput vasta vuonna 2012.


title: Soukkamonniset

text: Soukkamonniset ("Aspidoras") on panssarimonnien heimoon ("Callichtyidae") kuuluva kalasuku. Rodolpho von Ihering kuvasi suvun vuonna 1907. Soukkamonnisia tavataan lähinnä Brasiliassa. Sukuun kuuluu FishBasen mukaan 22 lajia. Vuonna 2017 sukuun löytyi uusi laji, "Aspidoras mephisto."


title: Leo ja Liina

text: Leo ja Liina on Aleksis Kiven vuonna 1867 kirjoittama yksinäytöksinen rakkausnäytelmä ja lajissaan yksi Suomen varhaisimmista. Se sai kantaesityksensä Joensuussa maaliskuussa 1916.


title: Leo ja Liina

text: "Leon ja Liinan" juonessa on yhtymäkohtia William Shakespearen komediaan "Paljon melua tyhjästä". Leo ja Liina ovat ihastuneet toisiinsa, mutta eivät rohkene tunnustaa sitä ennen kuin sivulliset puuttuvat asiaan.


title: Leo ja Liina

text: Ylioppilaskomediat olivat muotia vuoden 1860 paikkeilla. Kun Kivi siirsi Shakespearen näytelmän juonen Suomen maaseudulle kasvatusäidin ja ylioppilaan väliseksi lemmenleikiksi valtakunnan ensimmäisen rautatieosuuden lähelle, hän on saattanut ammentaa omista kokemuksistaan Fanjunkarsissa. Mitään pitävää näyttöä ei kuitenkaan ole siitä, että Kivi olisi peilannut suhteensa Charlotta Lönnqvistiin "Leon ja Liinan" juonikuvioon.


title: Leo ja Liina

text: Kivi kirjoitti syyskuussa 1867 Kaarlo Bergbomille kirjeen, jossa hän mainitsi, että hänellä on "kolme pientä teosta valmiina". Kaksi niistä Kivi lähetti Helsinkiin toiveenaan saada ne Viipurin Suomalaisen kirjallisuuden seuran kustantamina julkisuuteen keväällä 1868. Kiven taloudellinen tilanne oli tuolloin tukala. Viipurilaisseura kelpuutti kolmesta teoksesta julkaistavaksi vain "Lean", joka ilmestyi alkuvuodesta 1869. Kiven kirjeenvaihdon perusteella kaksi muuta teosta olivat "Sankarteos" ja "Leo ja Liina". Viimeksi mainittu julkaistiin postuumisti 1878 Kiven valittujen teosten yhteydessä. "Sankarteos" katosi. Siitä jäi arvostelu, jonka pohjalta sen on arvioitu olleen keskeneräiseksi jäänyt rakkausaiheinen seuranäytelmä, jossa isän ja tyttären näkemykset eivät kohtaa. Samaa teemaa Kivi käytti muun muassa teoksissaan "Karkurit" ja "Lea".


title: Leo ja Liina

text: Liina on Leon 28-vuotias "kasvatusäiti" ja ikäisekseen aavistuksen avuton. Hänet kuvataan suhteellisen varakkaana. Liinan luonne vastaa lähinnä Albina Palmqvistia, eikä suinkaan Charlotta Lönnqvistiä, mikäli kyseiselle fiktiiviselle hahmolle haluaa hakea esikuvaa Kiven kokemuspiiristä. Liina muistuttaa "Paljon melua tyhjästä" -näytelmän itsenäistä ja ylpeää Beatricea, mutta ei ole kuitenkaan yhtä kerkeäkielinen miehiä pilkatessaan.


title: Leo ja Liina

text: Leon Kivi on kirjoittanut hoikaksi ja komeaksi 20-vuotiaaksi mieheksi, joka on luonteeltaan hyväsydäminen kainonpuoleinen kaunosielu ja epäkäytännöllinen haaveksija. Leo on metsästäjä, joka toisinaan tuntee voimakasta tarvetta karata maailman turuille holhoojansa ulottumattomiin. Kyseiset piirteet vastaavat varsin hyvin Kiveä itseään.


title: Leo ja Liina

text: Vaikka eroottisten tunteiden psykologisointi ei ole Kiven vahvinta osaamisalaa, hän on kuitenkin pannut parastaan Leon ja Liinan lemmen kuvaamiseksi. Tyypillisesti Kivi kuvaa romanttisen rakkauden ilmiönä, joka on kunkin näytelmän alussa valmiina ja jonka tielle asetetaan esteitä näytelmän kuluessa. "Leossa ja Liinassa" Kivi kehittelee piilossa pidetyn lemmen puhkeamista rakkaudeksi, joka antaa elämälle sen suuntaa määräävät raiteet. Hän pohjustaa laajaan syitä, jotka saavat pitkään salatun tunteen purkautumaan ja ratkaisu on asetettu erohetken latautuneeseen ilmapiiriin. Leo tuntee arkuutta ylhäistä Liinaa kohtaan, Liina puolestaan peittää tunteensa järjen jäisen panssarin taakse. Liinan eno Anton astuu draaman kannalta juuri oikeana hetkenä esiin ja saattaa rakastavaiset yhteen. Katsojalle asetelma on lähtökohtaisesti koominen: rakastavaiset huokailevat tahoillaan toistensa perään, mutta kohdatessaan käyttäytyvät täysin välinpitämättömästi toisiaan kohtaan.


title: Leo ja Liina

text: "Leosta ja Liinasta" on säilynyt vain Bernhard Fredrik Godenhjelmin korjaama versio, jonka kieliasu on "Kihlausta" huomattavasti siloitellumpi. "Leossa ja Liinassa" henkilöiden käyttämät svetisismit jäävät vähäisiksi. Vain eno Anton viljelee kielenkäytössään ruotsalaisia lainasanoja. Toisinaan näytelmän hahmot käyttävät kirjallista ylätyyliä, kuten sitaattilainoja latinasta.


title: Leo ja Liina

text: Eräissä kohdin Kiven tyylitaju horjahtelee. Hän kirjoittaa Leolle vuorosanoja, jotka lipsahtavat psykologisen uskottavuuden ulkopuolelle: "Ja viskaisen ulos povestani tulen, kuin pahteensa ukkospilvi ---. Oi ylevä impi, minä lemmin teitä, lemmin nuorukaisen puhtaalla, mutta voimallisella hohteella". Ajoittaisten hutien vastapainona on poljennollisesti vaikuttavaa, omintakeisin ja voimallisin kielikuvin ladattuja vuorosanoja. Tässä suhteessa "Leo ja Liina" muistuttaa Kiven "Canziota".


title: Leo ja Liina

text: Suomen ensimmäinen rautatie on avattu 1862 välille Helsinki–Hämeenlinna. Näytelmä alkaa tuuheassa puistossa, "tuolla täällä viheriäinen rahi kummallakin puolella, rahien takana tuuheita kuusia, perillä peltoja ja vuoria." Leo tekee lähtöä Amerikkaan, ja ensimmäinen vuorosana on Liinan: "Leo, ennustakoon tämä korea aamu sinulle onnellista matkaa!". Eno Antonia odotellaan paikalle. Liina on näennäisen välinpitämätön Leon lähdön suhteen. Anton saapuu ja kommentoi Leon lähtöä: "Hän matkustaa meistä pois, hän muuttaa perin maapallomme selkäkilvelle, asumaan ikänsä meidän antipodinamme, kurja." Seuraa kartanon palvelijan Eliaan ja Antonin dialogi. Eliaan mielestä Leosta ja Liinasta tulisi oiva pari, johon Anton: "Haa! tämä nainen kantaa päätänsä korkealla, katsahtaen tämänaikaisiin miehiin kuin apinoihin". Seuraa Antonin ja Leon dialogi, jossa Leo kertoo rakastavansa Liinaa. Leo poistuu ja Liina tulee paikalle. Kun Leo palaa, Anton alkaa saattaa rakastavaisia yhteen. Leo ja Liina käyvät kiihkeän dialogin, jossa he vakuuttavat eroavansa lopullisesti. Keskustelun suunta kuitenkin kääntyy, ja rakkaus paljastuu. Juna ei vie Leoa mukanaan, vaan alkaa Leon ja Liinan yhteinen taival.


title: Leo ja Liina

text: "Leo ja Liina" on näytelty erittäin harvoin, etenkin verrattuna "Nummisuutarien" kaltaisiin kassamenestyksiin. Se sai kantaesityksensä Joensuussa keväällä 1916. Jyväskylän Työväen Teatteri esitti sen syksyllä 1953 ja Lahden kaupunginteatteri 1967–1968. Seinäjoen kaupunginteatteri esitti "Leon ja Liinan" Aleksis Kiven päivänä 1984, jolloin Kiven syntymästä tuli kuluneeksi tasan 150 vuotta. Nälkäteatteri antoi teoksesta oman tulkintansa kesällä 2001.


title: Leo ja Liina

text: Lahdessa "Leo ja Liina" sai noin 1 900 katsojaa, Seinäjoella puolestaan noin 4 300. Nälkäteatteri näytteli kappaleen kahteen otteeseen: katsojia kertyi kaikkiaan 53.


title: Ä´vv

text: Ä´vv on Neidenin (koltansaam. "Njauddâm", suom. "Näätämö") kylässä Etelä-Varangin kunnassa Norjassa sijaitseva kulttuurihistoriallinen kolttasaamelaismuseo. Museon tarkoituksena on kertoa kolttien elämäntavasta, historiasta ja kielestä.


title: James Leasor

text: James Leasor (20. joulukuuta 1923 Erith, Kent – 10. syyskuuta 2007 Salisbury, Wiltshire) oli tuottelias englantilainen kirjailija, joka kirjoitti historiallisia ja jännitysromaaneja sekä elämäkertoja. Jotkin hänen kirjoistaan on tehty myös elokuviksi; näihin kuuluvat "Ansa agentille" (1965) kirjasta "Passi unohdukseen" ja "Merten sudet" (1980) kirjasta "Boarding Party".


title: James Leasor

text: Leasorin tunnetuimpia teoksia on yhdeksän jännitysromaanin sarja brittipoliisi Jason Lovesta, joka kutsutaan salaiseen palveluun ja pääsee seikkailemaan ympäri maailmaa. Näistä Jarkko Laine on suomentanut neljä 1970-luvun taitteessa. Toinen Leasorin vakiohahmo on 1800-luvun Kaukoidässä seikkaileva kauppias Macpherson Gunn. Salanimellä Andrew MacAllan hän kirjoitti Afrikkaan ja Aasiaan sijoittuvia tarinoita sekä lontoolaisesta klassikkoautojen kauppiaasta kertovia romaaneja.


title: James Leasor

text: Opettajaperheeseen syntynyt James Leasor pääsi toimitusharjoittelijaksi kotiseutunsa Kentin sanomalehteen ja lähti sitten brittiarmeijan palvelukseen Intiaan ja Kaukoitään. Näiltä vuosilta juonsivat monet hänen kirjojensa aiheista. Palattuaan Englantiin hän pääsi opiskelemaan englantia Oxfordin yliopiston Oriel Collegeen ja sai vuonna 1946 julkaistuksi esikoisromaaninsa, armeija-aikana Burmassa käsin kirjoittamansa tarinan "Not Such a Bad Day", jonka hänen äitinsä kirjoitti puhtaaksi kirjoituskoneella.


title: Lagstads skola

text: Lagstads skola on Espoon keskuksessa sijaitseva ruotsinkielinen peruskoulu, jossa toimii luokat 1–10. Koulun rehtorina toimii Agneta Torsell.


title: Käkimonni

text: Käkimonni ("Synodontis multipunctatus") on ripsimonnien heimoon kuuluva kala, jota pidetään myös akvaarioissa.


title: Käkimonni

text: Käkimonnin tunnistaa sen viiksistä, joissa on pienet ripset. Niiden ruumiissa ei ole suomuja vaan se on paljas. Niillä on pyöreä suu. Korkean tukevan piikillä varustetun selkäevän takana on suuri rasvaevä. Ne ovat usein ruskean värisiä ja niillä on mustia laikkuja niiden ruumissa. Ne voivat kasvaa 27 senttimetrin pituisiksi.


title: Käkimonni

text: Se syö ravinnokseen muun muassa etanoita, katkarapuja, planktonia ja krillejä.


title: Käkimonni

text: Käkimonni asuu Afrikassa, Tanganjikajärvessä.


title: Luettelo Suomen virallisen albumilistan ykkösistä vuonna 2019

text: Tämä on luettelo Suomen virallisen albumilistan kärkipaikkaa hallussaan pitäneistä albumeista ja niiden esittäjistä vuonna 2019.


title: Seidl

text: Seidl on muun muassa seuraavien henkilöiden sukunimi:


title: Karnainen

text: Karnainen on kylä Lohjalla, keskustan pohjoispuolella. Vesialueiden kuten Hormajärven ja Maikkalanselän ympäröimän metsäisen kylän läpi kulkee nykyisin valtatie 1 eli Helsinki–Turku-moottoritie, 2,2 kilometrin matkan Karnaisten tietunnelissa, joka oli Suomen pisin, kunnes sata metriä pidempi Tampereen rantatunneli valmistui 2016. Karnaisissa sijaitsevat myös Lohjan ABC-huoltamo ja Kisakallion Urheiluopisto. Järvien rannoilla on omakotitaloja ja kesämökkejä.


title: Karnainen

text: Jyrkkiä metsäisiä kallioita sisältävä Karnaistenkorpi on Lohjan laajin yhtenäinen ulkoilualue. Siellä on kaksi pientä lampea, kaksi opastein varustettua luontopolkua sekä lapsille ja perheille suunnattu tarinapolku.


title: Raivohuone

text: Raivohuone tai vihahuone on paikka, jossa asiakas saa tuhota asioita. Tuhoamisen hän voi suorittaa astalolla kuten golfmailalla, sorkkaraudalla tai lekalla. Tuhottavat esineet toimittaa huoneeseen palveluntarjoaja, mutta niitä saa myös asiakas itse tuoda mukanaan tietyin rajoituksin.


title: Raivohuone

text: Raivohuoneita markkinoidaan keinona purkaa stressiä ja vihaa esineiden tuhoamisen avulla. Jotkut voivat käydä raivohuoneella huvin vuoksi.


title: Raivohuone

text: Raivohuoneita on avattu vuoden 2015 jälkeen paljon erityisesti Kanadassa ja Yhdysvalloissa. Myös Kiinassa niiden suosio on kasvussa. Suomen ensimmäinen raivohuone Rage Cube avattiin Jyväskylässä helmikuussa 2017. Sen jälkeen raivohuoneita on avattu myös ainakin Tampereelle ja Seinäjoelle.


title: Aleksei Ibatulov

text: Aleksei Olegovitš Ibatulov (; s. 28. toukokuuta 1993 Arkangeli) on venäläinen keskikenttää pelaava jääpalloilija, jolla on myös Viron passi, joten hän on edustanut Viron maajoukkuetta vuosien 2018 ja 2019 MM-kisoissa.


title: Aleksei Ibatulov

text: Ibatulov pelasi Suomessa Bandyliigaa Varkauden WP-35:n riveissä kaksi kautta eli kaudet 2016 ja 2017. Sen jälkeen hän siirtyi kasvattajaseuraansa Arkangelin Vodnikiin.


title: Aleksei Ibatulov

text: Ibatulov on edustanut MM-kisojen B-sarjassa pelaavaa Viroa vuosina 2018 ja 2019. Hän oli molempina vuosina B-sarjan paras maalintekijä, vuonna 2018 18 maalia ja vuonna 2019 peräti 27 maalia, jolloin hän oli nostamassa Viroa B-sarjan voitolla A-sarjaan.


title: Henry (Yhdistyneen kuningaskunnan prinssi)

text: Prinssi Henry, Gloucesterin herttua, ("Henry William Frederick Albert", 31. maaliskuuta 1900 – 10. kesäkuuta 1974) oli kuningas Yrjö V:n ja kuningatar Maryn kolmas poika. Hän palveli Australian kenraalikuvernöörinä vuosina 1945–1947. Hän on ainoa kuninkaallisen perheen jäsen, joka on toiminut kyseisessä virassa.


text: Henry oli ensimmäinen brittiläisen monarkin poika, joka sai koulutuksensa koulussa. Hän opiskeli Eton Collegessa ja menestyi urheilussa.


title: Amurinsampi

text: Amurinsampi ("Acipenser schrenckii") on sampien heimoon kuuluva pohjakalalaji. Johann Friedrich von Brandt kuvasi lajin ensimmäisenä vuonna 1869.


title: Amurinsampi

text: Amurinsammen selässä ja kyljissä on rivi luukilpiä. Pohjaväritys on turkoosinharmaa. Amurinsampi on erittäin kookas kala. Laji saattaa kasvaa jopa kolmen metrin mittaiseksi ja painaa lähes 200 kilogrammaa. Amurinsampi voi yltää lähes 70 vuoden ikään.


title: Amurinsampi

text: Lajia tavataan Pohjois-Aasiassa ja Venäjällä. Amurinsampi elää meri-, murto- ja makeassa vedessä. Sopivin veden lämpötila lajille on 10 - 20 °C. Aikuiset yksilöt elävät lähinnä hiekkapohjaisissa joissa. Amurinsammen uhanalaisuusluokitus on Kansainvälisen luonnonsuojeluliiton mukaan äärimmäisen uhanalainen.


title: Amurinsampi

text: Amurinsampi käyttää ravinnokseen pohjaeläimiä. Urokset tulevat sukukypsiksi 7-8 vuoden iässä, naaraat hieman vanhempina.


title: Poncat

text: Poncat, omankieliseltä nimeltään "pánka", ovat intiaanikansa alun perin Yhdysvaltojen Nebraskasta ja nykyisin myös Oklahomassa. Tasankointiaaneihin lukeutuvat poncat puhuvat siouxilaista kieltä, joka on käytännössä sama kuin omahien puhuma kieli. Nykyisin poncia on Nebraskassa hieman alle 4 200 ja Oklahomassa alle 3 800.


title: Poncat

text: Poncat ovat historiansa aikana liikkuneet useampaan otteeseen paikasta toiseen. Poncien esi-isien uskotaan saapuneen Suurten tasankojen alueelle Ohio-joen laakson kautta kaakosta. 1500-luvun paikkeilla he olivat asettuneet Mississippi-joen varrelle, josta he jatkoivat edelleen joen ylävirtaan Iowan ja Minnesotan alueelle osana muuttoliikettä, johon ottivat osaa myös omahat, kansat ja osaget. Poncat olivat asettuneet Big Sioux-joen varrelle, kunnes he joutuivat siirtymään uudestaan dakotojen paineen takia Etelä-Dakotaan. 1600-luvun puolivälin paikkeilla poncat erkanivat omahista siirtyen ensin Mustien kukkuloiden alueelle ja edelleen takaisin kohti itää nyt taas omahien kanssa kohti Nebraskaa. Lopulta vuoden 1763 paikkeilla poncat asettuivat Niobrara-joen suulle Nebraskassa.


title: Poncat

text: Lewisin ja Clarkin retkikunta kulki poncien alueen läpi vuonna 1804. Jo ennen retkikunnan saapumista poncat olivat kärsineet tuhoisisrta epidemioista, joiden seurauksena heimon jäsenien määrä oli vähentynyt ehkä jopa 90 %. 1800-luvulla poncat alkoivat myös menettää maitaan Yhdysvalloille. Vuonna 1858 solmitulla sopimuksella poncat saivat 100 000 eekkerin kokoisen reservaatin Yhdysvalloilta ja liittovaltio lupasi myös suojela heimoa poncien vihollisia lakotoja vastaan. Kymmenen vuotta myöhemmin vuonna 1868 Yhdysvallat solmi kuitenkin Fort Laramien sopimuksen, jolla poncien maat luovutettiin lakotoille ja dakotoille. Poncat päätettiin siirtää silloiseen Intiaaniterritorion eli nykyiseen Oklahomaan. Ensimmäisten joukossa Intiaaniterritorioon vietiin Seisova Karhu (Mantcu Nanji) ja muutamia muita poncapäällikköjä. Ryhmä palasi kuitenkin Nebraskaan ja poncat alkoivat vastustaa siirtoa. Poncille osoitetut alueet olivat hedelmättömiä, eikä niillä kasvanut tarpeeksi riistaa. Poncien siirto alueelle myöhästyi, mutta toteutettiin lopulta vuonna 1877. Lähes neljännes poncista kuoli Intiaaniterritoriossa. Lopulta Yhdysvaltain sisäministeriö myöntyi antamaan poncille toisen reservaatin Kansasista Arkansasjoen varrelta. 250 kilometrin matka uuteen reservaattiin jouduttiin marssimaan jalan ja matkan teki vain osa. Uusi reservaatti oli aikaisempaa parempi, mutta ei kuitenkaan poncien vanhan kotimaan veroinen.


title: Poncat

text: Tammikuussa 1879 Seisova Karhu johti 65 poncan joukon kohti vanhaa kotimaatansa, jotta hän voisi haudata vanhimman poikansa Niobrajoen varrelle. Kenraali George Crookin johtamat joukot pysäyttivät poncat Nebraskan Omaha-reservaatissa. Crook ei kuitenkaan henkilökohtaisesti ollut liittovaltion intiaanipolitiikan kannattaja, eikä poncien palautusta Kansasiin kiirehditty. Lehdistössä hän puolusti poncien tilannetta. Tilanne herätti laajaa myötätuntoa ja esimerkiksi paikalliset kirkot vetosivat sisäministeri Carl Schurziin. Intiaanien puolustajien mukaan intiaanit olivat vanhan habeas corpus-lain mukaisia henkilöitä ja laki kielsi heidän laittoman vangitsemisen. Intiaaneilla tuli olla oikeus erota heimostaan ja tulla kohdelluiksi Yhdysvaltojen lakien suojelemina ihmisinä. Liittovaltion mukaan intiaanit eivät kuitenkaan olleet lain tarkoittamia "henkilöitä". Seurasi oikeustaistelu, jonka päätteksi tuomioistuin päätti Seisovan Karhun olevan "henkilö" ja määräsi hänet vapautettavaksi. Päätös vaaransi koko liittovaltion intiaanipolitiikan ja reservaattijärtjestelmän. Vaikka Seisova Karhu ja hänen joukkonsa saivat lopulta maita Niobrajoelta, muiden poncien ei sallittu palata Nebraskaan. Seisovan Karhun veli Suuri Käärme eli Wase A Tonga sai surmansa siirtymistä koskeneessa kahakassa vuonna 1879.


title: Poncat

text: Poncien reservaatti Oklahomassa palstoitettiin vuonna 1908, mikä jakoi poncat palstoittamista kannattaneisiin ja vastustaneisiin. 1950- ja 1960-äluvuilla Yhdysvallat harjoitti niin sanottua terminaatiopolitiikkaa, jonka kautta intiaaniheimoja lakkautettiin. Pohjoiset poncat Nebraskassa menettivät heimostatuksensa politiikan takia vuonna 1966. Liittovaltion tunnustama heimostatus saatiin takaisin vasta vuonna 1990. Nykyisin Nebraskan ponciin kuuluu virallisesti hieman alle 4 200 jäsentä. Oklahoman heimolla oöli vuonna 2018 yhteensä 3 783 jäsentä.


title: Poncat

text: Poncat tunsivat Suuren Hengen nimellä "Wakonda". Yliluonnolliseen henkimaailmaan oli poncien uskomuksien mukaan mahdollista saada yhteys näynetsinnän kautta. Uskonnollisiin seremonioihin kuuluivat esimerkiksi sotatanssi ja aurinkotanssi, joita järjestettiin rohtomajoissa. Aurinkotanssin osallistujat kiduttivat itseään. Poncilla oli myös puhä piippu, jota käytettiin piipputanssissa.


title: Poncat

text: Poncat jakautuivat eri klaaneihin, joilla oli omat päällikkönsä. Kahteen suureen ryhmään "Chighu" ja "Wazhazha" kuuklui edelleen omia alaklaanejaan. Poncat rakennuttivat maalla tai nahoilla päällystettyjä majoja ja majojen muodostamien kylien ympärille tehtiin puolustusvarustukset maasta tai puunrunoista. Biisonien metsästysretkillä asuttiin nahkaisissa tipissä. Biisoneja metsästettiin metsästysretkillä kahdesti vuodessa.


title: Poncat

text: Poncamiehet pitivät perintiesesti hiuksensa pitkinä. Tapa kopioitiin mahdollisesti dakotoilta.


title: EuroFloorball Cup 2010

text: EuroFloorball Cup 2010 oli järjestyksessään 18. salibandyn seurajoukkueiden Euroopan-mestaruusturnaus. Se järjestettiin 5.–9. lokakuuta Latviassa. Turnauksen voittivat ruotsalaiset Storvreta IBK ja IKSU.


title: EuroFloorball Cup 2010

text: Vuonna 2010 Euroopan parhaiden seurajoukkueturnaus pelattiin viimeistä kertaa EuroFloorball Cup-nimellä. 2011 lähtien Euroopan parhaiden salibandymaiden seurajoukkueet pelaavat Champions Cupissa.


title: Kääpiötokko

text: Kääpiötokko ("Pandaka pygmaea") on tokkojen heimoon kuuluva kala. Se jää alle 15 mm pitkäksi ja kuuluu maailman pienimpiin selkärankaisiin.


title: Kääpiötokko

text: Kääpiötokkoja on tavattu Indonesiassa ja Filippiineillä. Se löydettiin Malabon-joesta, mutta alkuperäinen löytöpaikka on jäänyt rakentamisen alle ja koko alue pahoin saastunut. Indonesiassa kääpiötokot elävät murtovedessä ja mangrovealueilla. Lajin uhanalaisluokitus vuodelta 1996 oli äärimmäisen uhanalainen ja perustui silloin ajateltuun suppeaan esiintymisalueeseen. Sittemmin lajia on löydetty muualtakin.


title: Janne Savenius

text:
Janne Savenius (23. heinäkuuta 1968 – tammikuu 2019) oli suomalainen salibandyn pelaaja. Savenius pelasi uransa aikana vuosina 1990–2004 Tampereen Gunnersissa lukuun ottamatta yhtä kautta SBS Porissa. Savenius pelasi 231 liigaottelua ja teki niissä 187 tehopistettä ja pelasi divarissa 83 ottelua ja teki niissä 103 tehopistettä. Maaotteluita Savenius pelasi 26 ja hän teki niissä kymmenen tehopistettä.
Savenius kuoli tammikuussa 2019 50-vuotiaana vaikeaan sairauteen. Saveniuksen kaksoisveli on Jarkko Savenius.


title: EuroFloorball Cup 2009

text: EuroFloorball Cup 2009 oli järjestyksessään 17. salibandyn seurajoukkueiden Euroopan-mestaruusturnaus. Se järjestettiin lokakuussa 2009 Tanskassa. Ruotsalaisjoukkueet eivät osallistuneet miesten cupiin kustannussyistä.


title: EuroFloorball Cup 2009

text: Miehissä turnauksen voitti suomalainen SSV, joka voitti finaalissa Tapanilan Erän jatkoajalla 6-5. Santtu Manner teki finaalissa SSV:n jokaisen maalin. Naisissa turnauksen voitti ruotsalainen IKSU.


title: Cadjehounin lentokenttä

text: Cadjehounin lentokenttä (myös Cotonoun lentokenttä, ) on Beninin kansainvälinen lentokenttä. Se sijaitsee Benininlahdella noin kuusi kilometriä Cotonoun keskustasta länteen. Lentokentällä on terminaali, jossa on autonvuokraus- ja informaatiopisteitä, ravintoloita ja kahviloita, sekä informaatiopisteitä hotellin varaamiseen. Keskustaan voi ajaa taksilla. Lentokenttä on omistettu beniniläiselle kuriirikardinaalille Bernardin Gantinille.


title: Cadjehounin lentokenttä

text: Lentokenttä on maan suurin ja pääsaapumispaikka maahan lennoilla Afrikasta ja Euroopasta. Beninin yhdeksästä lentokentästä Cadjehounin ja Parakoun lentokentåt ovat asfaltoituja.


title: Cadjehounin lentokenttä

text: Kentältä on matkustajaliikennettä seuraaviin kohteisiin:Rahtiliikennettä suuntautuu:


title: Cadjehounin lentokenttä

text: Vuonna 1974 Cotonoun kansainvälisen lentokentän toiminnot päätettiin siirtää uuteen paikkaan Glo-Djigbéssa, joka sijaitsee noin 20 kilometriä kaupungin keskustasta luoteeseen. Rahoituksen puute pysäytti projektin.


title: Cadjehounin lentokenttä

text: Suunnitelma elvytettiin vuonna 2011 ja presidentti Yayi Boni oli mukana uuden lentokentän rakentamisen aloittamisessa, jossa käytettiin eteläafrikkalaista rahoitusta. Vuonna 2012 uuden kentän rakennustyöma oli pysähdyksissä.


title: Cadjehounin lentokenttä

text: Sillä aikaa Cotonoun kentälle tehtiin parannuksia.


title: Cadjehounin lentokenttä

text: Uuden lentoaseman rakennussopimuksia tehtiin syksyllä 2018. Uuden kentän, jossa olisi kiitoratoja 4 250 metriä odotetaan avautuvan vuonna 2020.


title: Cadjehounin lentokenttä

text: UTAGEn lennolla 141 joulukuun 25. 2003 lentokone syksyi Benininlahteen ja surmasi 151 matkustajaa, joista useimmat olivat libanonilaisia.


title: Oceania (albumi)

text: Oseania on amerikkalaisen vaihtoehtoinen rock- yhtye The Smashing Pumpkinsin albumi joka julkaistiin 19. kesäkuuta 2012 EMI: n , Reprise Recordsin ja Martha's Musicin kautta. Billy Corganin ja Bjorn Thorsrudin tuottama albumi on osa bändin hylättyä 44 kappaleen projektia, "Teargarden by Kaleidyscopea".


title: Oceania (albumi)

text: Kokoonpano


title: Monuments to an Elegy

text: Monuments to an Elegy on amerikkalaisen vaihtoehtoisen rock- yhtye The Smashing Pumpkinsin yhdeksäs studioalbumi, joka julkaistiin 9. joulukuuta 2014. Levy sai yleisesti positiivisia arvioita musiikkikriitikoilta, mutta myi huonosti verrattuna bändin aiempiin albumeihin. Kokoonpano


title: Pisces Iscariot

text: Pisces Iscariot on kokoelmalevy yhdysvaltalaiselta vaihtoehtorockbändiltä, The Smashing Pumpkinsilta. Kokoelma sisältää B-puolia ja ennen julkaisemattomia kappaleita.


title: Pisces Iscariot

text: The Smashing Pumpkins


title: Leo Magnus Schwanck

text: Leo Magnus Schwanck (7. maaliskuuta 1883 Helsinki – 22. huhtikuuta 1941 Helsinki) oli Suomen Puolustusvoimien eversti tykistön aselajissa.


title: Leo Magnus Schwanck

text:
Schwanckin vanhemmat olivat eversti Carl Theodor Schwanck ja
Olga Maria Schwanck os. Wittfooth. Hänen setänsä oli jalkaväenkenraali Leopold Edvard Schwanck.


title: Leo Magnus Schwanck

text: Schwanck kävi Haminan kadettikoulun ja ensimmäisessä maailmansodassa hän palveli itärintamalla.


title: Leo Magnus Schwanck

text: Venäjän lokakuun vallankumouksen jälkeen Schwanck liittyi Ukrainan armeijaan Kaarlo Kivekkään johtamaan divisioonaan.


title: Leo Magnus Schwanck

text: Heinäkuussa 1918 Schwanck palasi Suomeen Kivekkään, Harry Alfthanin ja 14 muun suomalaisen kanssa Suomeen. Schwanck, Kivekäs ja Alfthan pääsivät vanhoina Haminan kadettikoulun oppilaina suoraan Puolustusvoimien palvelukseen 5. elokuuta 1918.


title: Leo Magnus Schwanck

text: Suomeen tullessaan Schwanck sai everstiluutnantin arvon jonka hän oli saanut myös Ukrainan armeijassa. Hän sai ensitöikseen komentoonsa Jääkäripatteriston. Kenttätykistörykmentti 3:n komentajana hän toimi 27. syyskuuta – 18.09.1924 Lappeenrannassa ja Riihimäellä.


title: Leo Magnus Schwanck

text: Vuosina 1927-1938 hän johti Tykistön koeampumakenttää Utissa.


title: Leo Magnus Schwanck

text: Hän meni naimisiin Antonina Schwanck os Feodoroff kanssa. Schwanck on haudattu Taivassalon hautausmaalle.


title: Haudattu (elokuva)

text: Haudattu () on vuonna 2010 valmistunut espanjalais-kanadalais-yhdysvaltalainen yhden näyttelijän tähdittämä jännityselokuva ja Irakin sodan keskelle sijoittuva panttivankidraama. Laijiltaan se on trilleri, pienieleinen, yksinpuhelun ja puhelimitse tehdtyjen dialogien varassa pitkä fiktioelokuva, jossa tapahtumat ovat kohdennettu puisessa arkussa toteutettavalle selviytymiselle, jossa mukana on pitkäkestoista ja intensiivistä kuolemanuhkaa, piinaavaa ahdistusta ja epätoivosta tunnelmaa sekä viittauksia raakaan väkivaltaan. Jotkut lähteet pitävät elokuvaa pienen budjetin painajaisena ajautumisesta eristyksiin ilman helppoa poispääsyä. Joidenkin mukaan tämä on närkästyttävä kuvaus oletetusta välinpitämättömyydestä, joka tekee siitä kauhuelokuvan moraaliseen jalomielisyyteen liittyvine harhakuvitelmineen.


title: Haudattu (elokuva)

text:
23. tammikuuta 2010 ensi-iltansa saanut käytännössä yhden miehen elokuva "”Haudattu”" on saanut useita palkintoja.
Sen pääosassa nähdään kanadalainen näyttelijä Ryan Reynolds, sen ohjaajana on espanjalainen Rodrigo Cortés ja käsikirjoittajana amerikkalainen ohjaaja ja näyttelijä Chris Sparling.


title: Haudattu (elokuva)

text: "Haudattu" on Rodrigo Cortesin toinen täyspitkä elokuva. Joidenkin lähteiden mukaan enemmän komediapuolelta tuttu Ryan Reynolds oli ensimmäinen ehdokas pääosaan Cortesin seurattuaan hänen suoriutumistaan elokuvassa „The Nines“. Buster Keatonista, Max Ophülsista ja Martin Scorsesesta hyvin inspiroituneelle ohjaajalle oli äärettömän tärkeää saada elokuvaan, jossa on vähän komponentteja, vivahteita ja rytmiä hallitsevan ja kaiken oikein tekevän näyttelijän. Ensimmäiselle tapaamiselle Reynolds saapui ilman agenttia, mukana vain moottoripyöräkypärä, ja hän varmistui päärooliin ohjaajan kanssa 40 minuuttia kestäneen yhteisen lounaan päätteeksi. Käsikirjoitus oli tähdelle pahinta, mitä hän koskaan oli lukenut.


title: Haudattu (elokuva)

text: Kuvauspaikkana oli Barcelona ja kuvaus kesti 17 päivää, jolloin kului 7 arkkua. Ensimmäisessä arkussa olivat liukuvat seinät, jotta kuvaajat voisivat siinä käyttää kameraa ja kääntää sitä ympäri Ryania. Tuloksena oli kuvamateriaalia leikkaamatta reaaliajassa tapahtuva kohtaus, jossa kamera pyörii kahdesti arkkuun vangitun ympärillä. Toinen arkku tehtiin hyvin pitkä välittämään syvyysvaikutelmaa. Kolmas arkku saattoi kääntyillä ympäri ja neljännessä oli armeeraus tuomassa lisää vahvuutta, jotta Ryan kaikkien voimiensa mukaan voisi sitä nyrkkiä ja paukuttaa sisältäpäin.


title: Haudattu (elokuva)

text:
Näytteilijä Ryan Reynolds esittää englanniksi puhutussa elokuvassa epätoivoista Paul Steven Conroyta, joka amerikkalaisen yksityisen urakoitsijan kuorma-autonkuljettajana työskentelee kriisialueella Irakissa ja jonka pahimmat pelkonsa toteutuvat, kun heidän työntekijöiden ryhmän kimppuun hyökätään ja hän tulee tajuihinsa haudattuna puiseen arkkuun noin 6 jalan syvyyteen jonnekin erämaahan.
Hän oppii olemaan arkkuun teljetty panttivanki ja amerikkalaisuuteensa pelkistetysta suhtautumisesta johtuvien lunnaiden toivossa kidnapattu, jolla ei ole riittäviä työkaluja päästääkseen ulos umpeen naulatusta laatikosta eikä muutenkaan keinoja vaikuttaa tilanteeseensa. Tämä karmea ja armoton lähtökohta panee hänet kasautuvassa ahdistuksessaan epätoivoisesti ajattelemaan, kenelle hän voisi soittaa ja kuka pelastaa hänet. Tupakansytyttimen, kännykän ja taskulampun avulla alkaa tinkimätön kilpajuoksu ja pakoyritys klaustrofobisesta kuolemanloukusta ennen kuin ilma loppuu. Kun Paul joutuu soittelemaan satunnaisiin numeroihin ja selittelemään samaa asiaa uudelleen, hän pian toistuvasti epäonnistuessa saa huomata, ettei hädän hetkellä ja toivottomaan tilanteeseen joutuneena avun saaminen olekaan helppoa. Hän saa monia lupauksia eri ihmisiltä siitä, että he tekevät parhaansa pelastaakseen hänet, mutta oletukset, tekevätkö virkamiehet kaikkensa hänen vapauttamiseksi muuttuvat jossain välissä väliinputoajamiehestä kertovaksi länsimaiseksi uhkakuvaksi, jossa omaa selustaa turvaavia vaatimuksia motivoidaan kertomalla Paulin kärsivän ongelmasta ulkomaailmassa.


title: Haudattu (elokuva)

text:
Joidenkin lähteiden mukaan elokuvassa ja päähenkilöstä syntyvässä tunnelmassa puuttuu vain yhteen huoneistoon tai huoneeseen sijoittuvan tekokeinoisuus. Yhden näyttelijän ja puhelimen kanssa tehtyjen dialogien varassa pysyvän jännityksen sytykkeenä toimii tiedon puute ja juonesta tekee seurattavan juuri se, että Conroyn puhelinkeskusteluja myöten saadaan jatkuvasti käyttöön uutta tietoa, mikä vähitellen muuttaa niin poliittisia kuin henkilökohtaisia panoksia, nostaa yhteiskuntakriittisyyttä, paljastaa yritys- ja sotateollisuuden kasvottomuutta. Jännitystä lisätään hupenevalla ilmavirralla ja matkapuhelimen akulla, myös kutsumattomalla vieraalla, joka sattuu olemaan haudattuna arkkuun yhdessä Conroyn kanssa ja jonka rooliosuutta myöten elokuva uhraa The New York Timesin kriitikon mielestä viimeisen eheytensä.
Cortés sanoi hänen elokuvansa olevan puhdasta Hitchcockia, jota tunnetaan yhtenä parhaimpana pienen ympäristön hyödyntäjänä. Haudattu on sekä hänen „Köyden“ reaaliaikaista jännitystä että ties missä ajelehtivan „Pelastusveneen“ teljetyn ja „Takaikkunan“ liikkumisrajoitteisen näkökulmaa. Hitchcockiin viittaa elokuvan „Psykon“ tyyliin alkutekstijakso sävelmineen ja jopa yksi „Vertigoa“ jäljittävistä julisteista. Ja vaikka ohjaaja myönsi elokuvan asettuvan nykypäivän aiheisiin, Irakiin, terrorismiin, yritysmaailman ja valtion byrokratiaan, sodan julmuuteen, hän sanoi „Haudatun“ tavoiteena olevan kaivautua yhä syvemälle Hitchcockin vanhalle, jännitysten ja intensiivisen juonikuuden haasteelliselle alueelle. Cortésin sanojen mukaan hän oli alusta alkaen saanut ehdotuksia käyttää kameraa arkun ulkopuolella. Sillä ensin keskittyessä todella rajalliseen tilaan, jossa ei voi tehdä tavanomaisia asioita, ja sitten noustessa pinnalle, kurkatessa puhelinlinjojen toiseen päähän tai näyttäessä muistikuvia ja muita roolihahmoja, kuten pantiivankeja sieppaavien johtajaa, vaimoa ja liittovaltion viranomaisia, elokuva antaisi jonkin verran happea yleisöllekin. Cortésin mielestä pienen budjetin raameissa sijoittuessaan vaikka New Yorkiin elokuvan tapahtumat olisivat jääneet ilman dramaattisia kuvia, mikä olisi ollut peruuttamaton tapa pilata elokuva ja minkä tuloksena olisi ollut televisiosarja.


title: Haudattu (elokuva)

text:
Joidenkin lähteiden mukaan Reynolds suoritettuaan elokuvan keskiössä mullan alle haudattun miehen roolia vietti päiviä kasvavassa ahdistustilassa, unettomuudessa ja paniikissa. Kärsittyään suljettua tilaa ilman valoa, ympärillä pölyä ja tukkoisuutta, hän joissakin kohdissa oli alkanut huutaa, että ilma on loppumassa tai aika on päättymässä, ja miehistön piti jopa kolmeen otteeseen avata arkun kansi. He luulivat näyttelijän todella olevan hädässä ja kokivat hänen saavuttamaa kuumeista paniikkia todelliseksi. Kuvausten jälkeen Reynolds palasi Los Angelesiin selkä mustelmilla ja sormet palaneina eikä kukaan ole kuullut häneltä yhtään valitusta. Haudatulla on voittoja ja ehdokkuuksia vuosilta 2010 ja 2011.
Joidenkin Rotten Tomatoesin arvostelujen mukaan tämä on kovaotteinen kauhuelokuva, jonka taiteellinen eheys ja radikaali huipentuma tuovat esille jokaisen likaisen pikkuseikan sodasta. Cortes kuin sukellusveneen kuljettaja ei missään vaiheessa nouse pinnalle ja Van Wilderista ja Odottamattomasta ehdotuksesta tuttu hurmaava Reynolds pysyy haudattuna koko elokuvan pituudelta. Näyttelijän roolisuoritus on viikottaisen vaakasuorassa tehdyn työn tulos, jossa toteutuu tavoite tarjota nautintoa arvamattomuudesta ja kyynisyydestä. Elokuvassa mustalla huumorilla Reynolds taidokkaasti tasapainottaa Conroyn pahempia hätääntymishetkiä ja haudatun miehen hämmentävä taisteluhalu näyttää yhtä kireältä kuin vainoharhainen poliittinen viitekehys tapahtumien ympärillä.
Metacriticin mukaan teknisesti vaikuttavalla ja ajoittain hermoja raastavalla teoksellaan Cortes ja Sparling välittävät meille jännitystä poliittisine allegorioineen ja synkänhumoristisia havaintoja matkapuhelimen ominaisuuksista, mm. kuinka se antaa valoa pimeyteen ja on tärkeä modernin elämän työkalu. Miten sillä voi soittaa ja ladata valokuvia ja videoita missä vain ja jättää pelokkaita hyvästejä. Todellinen voimavara on itse Reynolds, joka odottamattoman keveästi hyödyntää komediaelokuvien eväät näytellessään uraauurtavalla suorituskyvyllä työnväenluokan Joea, joka sujuvasti soittelee kännykällä arabialaisin kirjaimin. Läsnä säälimätön klaustrofoobia, Reynolds silti saa meidät myhäilemään matkapuhelimista ja operaattoreista kokemillemme turhautumisille ja uskomaan, että hän uskoo tämän olevan kyse elämästä ja kuolemasta. Elokuvassa on intesiteettiä ja koetaan syvimpää pelkoa, mutta se menettää ajoittain tikittävän kellonsa takia, osa sen sisällöstään on kiistatta epätodellinen ja kaatuu osaksi melodraamaa viimeisen kolmanneksen aikana.


title: Haudattu (elokuva)

text: The New York Timesin Stephen Holdenin mielestä raa’an käsikirjoituksen tunnepohjaiset vaatimukset ovat yltäneet pitemmälle Reynoldsin kykyjä, joka ei ole koskaan ollut syvällinen näyttelijä. Reynolds ei ikinä oivaltanut ahtaalle joutumisen ydintä, vaikka hän pimeässä maanalaisessa vankillassaan paljon hikoilee, huutaa ja kiroilee. Joko hänet ohjattiin raivoamaan tai hänen äänekäs kiukkuilu osoittaa, että päähenkilönä Paul ei ole kovin välkky. Päinvastoin, hän on lapsellisen tyhmä, joka tässä tilanteessa lopultakaan ei ymmärrä, että rauhallinen ja puntaroidu puhe voisi vakuuttaa kuulijan, että kyseessä ei ole turha marisija. Lisäksi että ”Haudattu” on huolimaton monessa yksityiskohdassaan, johon mm. kuuluu kidnappaajan pitämä surkea puolivillainen poliitinen saarna, sen voisi luokitella seurattavaksi alle 17 vuotiaille vain aikuisen seurassa, koska siinä on runsaasti kirosanoja. Kykyä hetkessä ladata videoita YouTubeen ja valmiuden toteuttaa puheluita Lähi-Idän autiomaahan haudatusta laatikosta maapallon toiselle puolelle voi laskea kokonaan teknologiseksi ihmeeksi. Olankohautuksella tekopyhyydestä, mutta elokuvan olisi pitänyt pysyä nöyrää ja pahoinvoivaa miestä seuraavassa sykähdyttävässä juonessa. Jotkut Rotten Tomatoesin arvostelutkin pitävät elokuvan jännitystä manipuloivana. Reynoldsia ei pidetä kovin hyvänä esittämään hermostunutta ja ahdistunutta ja hänen roolihahmo toimii kuin typerys lähes koko elokuvan.


title: U.S. Customs and Border Protection

text: U.S. Customs and Border Protection (USCBP, suomeksi Yhdysvaltojen tulli ja rajavalvonta) on Department of Homeland Securityn alainen liittovaltion lainvalvontaviranomainen, ja maan pääasiallinen rajavalvontalaitos. Sen tehtävänä on säädellä ja helpottaa kansainvälistä kauppaa, kerätä tuontitulleja, ja valvoa Yhdysvaltojen säädöksiä, mukaan lukien kauppa, tulli ja maahanmuutto. CBP on yksi Yhdysvaltojen suurimmista lainvalvontaviranomaisista. Virasto työllistää yli 45 600 liittovaltion agenttia ja virkamiestä. Viraston pääkonttori sijaitsee Washington D.Cssä.


title: Michela Pace

text: Michela Pace (s. 25. tammikuuta 2001 Gozo, Malta), on maltalainen laulaja. Hän voitti "X Factor Malta" -kilpailun ensimmäisen tuotantokauden vuonna 2019. Palkinnoksi Pace edustaa Maltaa vuoden 2019 Euroviisuissa Tel Avivissa sekä saa levytyssopimuksen Sony Music Italyn kanssa. Pace osallistui myös Maltan euroviisukarsintoihin vuonna 2017 kappaleella "Cruise Control", mutta ei edennyt finaaliin asti.


title: Aldus Corporation

text: Aldus Corporation oli yhdysvaltalainen julkaisuohjelmia kehittävä ohjelmistoyritys. Se tunnetaan aikaisen työpöytäjulkaisualustan PageMakerin kehittämisestä. Yritys on nimetty 1400-luvun venetsialaisen kirjanpainajan Aldus Manutiuksen mukaan. Aldus Corporationin kotipaikka oli Seattle Washingtonin osavaltiossa, Yhdysvalloissa.


title: Aldus Corporation

text: Syyskuussa 1994 Alduksen suurin kilpailija Adobe osti Alduksen 446 miljoonalla Yhdysvaltain dollarilla.


title: Valoa kohti (Pekka Ervastin kirja)

text: Valoa kohti on teosofi Pekka Ervastin ensimmäinen suomenkielinen kirja, joka ilmestyi tekijän kustantamana vuonna 1901 Helsingissä. Ervast aloitti teoksen kirjoittamisen vuonna 1895, ja käsikirjoitus valmistui keväällä 1899. Ervast tarjosi sitä ensin Otavalle, mutta kustantamo ei uskonut kirjan menevän kaupaksi Suomessa. Kuitenkin sitä oli vuoteen 1918 mennessä myyty viitenä painoksena kaikkiaan 17.000 kappaletta. Kirjasta on otettu painoksia vielä tämän jälkeenkin. Vuoden 1988 seitsemännen painoksen alkusanoissa kustantaja (Kristosofinen Kirjallisuusseura ry.) luonnehtii teoksen sisältöä seuraavasti:""Valoa kohti -kirja esittää teosofisen sanoman keskeisimmät opit. Siinä kerrotaan mm. karman eli syysuhteen laista, jälleensyntymisestä, kehityksestä ja Mestareista. Lukija saa kirjasta jokseenkin täydellisen kuvan teosofisesta maailmankatsomuksesta. Kirjan aihepiirin laajuutta kuvaa, että siinä käsitellään myös puhdistuksen ja salaisen tiedon tietä, suuria uskontoja, kristinuskoa, uskontojen perustajia ja ilmennyttä maailmankaikkeutta.""


title: Gattermann-reaktio

text: Gattermann-reaktio tai Gattermann-formylointi tai Gattermann-synteesi on kemiallinen reaktio, jossa aromaattinen yhdiste reagoi vetysyanidin ja vetykloridin kanssa muodostaen aldehydin. Reaktiota katalysoivat Lewis-hapot. Reaktion raportoi ensimmäisen kerran saksalainen kemisti Ludwig Gattermann uonna 1898 ja se on nimetty hänen mukaansa.


title: Gattermann-reaktio

text: Gattermann-reaktio tapahtuu helpoimmin elektronirikkaille aromaattisille yhdisteille kuten fenoli-, fenyylieetteri-, indoli- ja pyrrolijohdannaisille. Katalyyttinä reaktiossa käytetään Lewis-happoja kuten alumiinikloridia tai sinkkikloridia. Lisäksi reaktiossa käytetään vetysyanidia ja vetykloridia. Vetysyanidin sijasta voidaan käyttää myös sinkkisyanidia.


title: Gattermann-reaktio

text: Gattermann-reaktio on tyypiltään elektrofiilinen aromaattinen substituutioreaktio. Nukleofiilina reaktiossa toimii aromaattinen yhdiste ja elektrofiilin rakenne ei ole täysin selvillä. Se kuitenkin muodostuu vetysyanidin reagoidessa vetykloridin kanssa ja esitettyjä vaihtoehtoja ovat kloori-iminiumioni, iminiumioni ja iminiumdikationi. Aromaattinen yhdiste reagoi elektrofiilin kanssa ja muodostuva karbokationi toisiintuu aromaattiseksi iminiumkationiksi. Tämä iminiumkationi hydrolysoituu happamissa olosuhteissa aldehydiksi.


title: Tamara Todevska

text: Tamara Todevska (; s. 1. kesäkuuta 1985 Skopje, Makedonian ST, Jugoslavia), tunnettu myös taitelijanimellään Tamara, on makedonialainen poplaulaja. Hän edusti Makedoniaa yhdessä Vrčakin ja Adrianin kanssa kappaleella "Vo ime na ljubovta" vuoden 2008 Euroviisuissa Belgradissa. 25. tammikuuta 2019 ilmoitettiin, että Tamara tulee edustamaan Makedoniaa uudelleen vuoden 2019 Euroviisuissa Tel Avivissa.


title: Tamara Todevska

text: Tamara Todevska syntyi Skopjessa. Hänet kasvatettiin musikaaliseen perheeseen. Hänen isänsä Velko Todevski on makedonialainen opettaja musiikkikoulussa ja hänen äitinsä Branka Todevska on bosnianserbialainen oopperalaulaja. Tamaran äiti vaikutti tämän matalaan, oopperatyyliseen lauluääneen.


title: Tamara Todevska

text: Tamaran isosisko on nimeltään Tijana Dapčević.


title: Tamara Todevska

text: Tamaran ensimmäinen kappale, jonka hän julkaisi vuonna 1997 siskonsa Tijanan kanssa oli nimeltään "Igra luda" (Hullu peli). Hän nousi ensimmäistä kertaa kuuluisuuteen vuonna 2003, jolloin hän lauloi kappaleen "1003" montenegrolaisessa Sunčane Skale -festivaalissa, sijoittuen toiseksi.


title: Tamara Todevska

text: Vuonna 2005 Tamaran ensimmäinen albumi nimeltä "Sino" (suom. Sininen) julkaisitiin. Albumin tuottaja ja säveltäjä oli Aleksandar Masevski, jonka kanssa Tamara on tehnyt yhteistyötä vuodesta 2004 lähtien. Joitakin hittejä albumista ovat: "Sino", "Molci, molci" (feat. Ronin), "A, shto ako?", "Ljubovna prikazna" (feat. Ugro), "Najverni prijateli", "Ljubi, ljubi" (duetto Tunan kandds) sekä "Shetaj".


title: Tamara Todevska

text: Tamara oli menestyksekäs Makedonian vuoden 2007 euroviisukarsinnoissa. Kilpailussa hän sai 105 pistettä ja sijoittui toiseksi kappaleellaan "Kazi Koj Si Ti" (suom. Kerro minulle, kuka olet)


title: Tamara Todevska

text: Helmikuussa 2008 Tamara voitti "Skopje Fest 2008" -kilpailun kappaleella "Vo ime na ljubovta" yhdessä Vrčakin ja Adrianin kanssa. Kappaleessa käytettiin kuutta kieltä: makedoniaa, englantia, serbiaa, turkkia, venäjää ja albaniaa. Kappaleen musiikkivideon ohjasi Dejan Milićević. Tamara, Vrčak ja Adrian esiintyivät kilpailun toisessa semifinaalissa numerolla 18. He lauloivat englanninkielisen version kappaleestaan nimeltä "Let Me Love You" ja sijoittuivat kymmenenneksi. Raatien päätöksestä he eivät päässeet finaaliin asti.


title: Tamara Todevska

text: 25. tammikuuta 2019 ilmoitettiin, että Tamara edustaa uudelleen Makedoniaa vuoden 2019 Euroviisuissa, Tel Avivissa.


title: Tamara Todevska

text: 27. kesäkuuta 2015 Tamara meni naimisiin entisen jalkapalloilijan Aleksandar Dimitrovskin kanssa. Heillä on tytär nimeltä Hana ja poika nimeltä Daren.


title: Kefuroksiimi

text: Kefuroksiimi on beetalaktaameihin kuuluva bakteriosidinen antibiootti. Sen vaikutus perustuu bakteerien soluseinän peptidoglykaanin synteesin estoon.


title: Kefuroksiimi

text: Kefuroksiimin kemiallinen kaava on CHNOS, moolimassa 424,384 g/mol ja CAS-numero 55268-75-2. Kefuroksiimin anatomis-terapeuttis-kemiallinen lääkeluokituksen tunniste eli ATC-luokitus on J01DC02.


title: Carl Gemzell

text: Carl Axel Herman Gemzell (4. tammikuuta 1910 Motala – 11. helmikuuta 2007 Norrtälje) oli ruotsalainen gynekologi ja endokrinologi, joka teki merkittävää työtä naisten hedelmättömyyshoidon alalla. Tutkimusryhmänsä kanssa hänen onnistui vuonna 1958 Tukholman Karoliinisessa sairaalassa eristämään Graafin follikkeleita eli munarakkuloita stimuloivan FSH-hormonin, jota ihminen tuottaa aivolisäkkeessä. Hormonin annostelu sai pian aikaan raskauksia hedelmättöminä pidetyillä naisilla. Gemzell myös ensimmäisenä osoitti, että kuolleen aivolisäkkeestä voidaan eristää FSH:n lisäksi myös kasvuhormonia lyhytkasvuisuuden hoitoon. Vuonna 1960 hän ja Leif Wide ottivat käyttöön immunologisen raskaustestin, jossa ei aiempien menetelmien tavoin tarvittu koe-eläimiä.


title: Tähtikeinu

text: Tähtikeinu on suomalainen televisioelokuva vuodelta 2003. Todellisuuteen pohjautuva elokuva kuvaa runoilija Eino Leinon ja kirjailija L. Onervan rakkaussuhdetta sekä heidän ja säveltäjä Leevi Madetojan kolmiodraamaa. Tv-elokuvan on ohjannut Veli-Matti Saikkonen ja käsikirjoittanut Anna-Leena Härkönen, joka myös esittää L. Onervan roolin. Muissa pääroleissa ovat Vesa-Matti Loiri (Eino Leino) ja Oskari Katajisto (Leevi Madetoja).


title: Tähtikeinu

text: Helsingin Sanomien Suvi Ahola piti kritiikissään pääosan esittäjien Härkösen ja Loirin ikäeroa turhan isona historiaan todellisuuteen verrattuna ja elokuvaa muutenkin historiallisesti epätarkkana. Elokuva sai kiitosta kauniista sisä-interiööreistä kuvatuista kohtauksista rauhallisesta kohtauksista. Myös identiteetti- ja rakkauspohdinnat saivat kiitosta.


title: Patrick Geddes

text: Patrick Geddes (2. lokakuuta 1854 Ballater, Aberdeenshire – 17. huhtikuuta 1932 Montpellier, Ranska) oli skotlantilainen biologi, sosiologi, maantieteilijä ja kaupunkisuunnittelun uranuurtaja. Hän toi yhdyskuntasuunnitteluun näkökulmia paitsi sosiologiasta, myös antropologiasta ja arkeologiasta ja tarkasteli yhdyskuntia väestön, ympäristön ja työnteon näkökulmista. Geddesin teorioita ovat sittemmin kehitelleet muun muassa Lewis Mumford ja Konstantin Doxiadis.


title: Patrick Geddes

text: Geddes toimi Dundeen yliopiston kasvitieteen professorina vuodesta 1888. 1920-luvulla hän perusti Ranskan Montpellieriin kansainvälisen oppilaitoksen nimeltä Collège des Écossais (”Skottilaisten college”). Hän osti myös Assasin linnan Montpellierin pohjoispuolelta ja perusti sinne kaupunkitutkimuskeskuksen.


title: Patrick Geddes

text: Geddes suunnitteli Israeliin Tel Avivin kaupungin asemakaavan.


title: Harjunpää ja kylmä kuolema

text: Harjunpää ja kylmä kuolema, ruotsinkieliseltä nimeltään Harjunpää och kalla döden, on neliosainen suomalainen televisiosarja vuodelta 1983. Se perustuu Matti Yrjänä Joensuun romaaniin "Harjunpää ja kapteeni Karhu" (Otava 1983). Sarja on Yleisradion ruotsinkielisen televisioteatterin tuotantoa ja sarjan esityskieli on ruotsi. Sen on ohjannut Åke Lindman ja sen ensilähetys oli tammikuussa 1983. Sarja - niin kuin alkuperäisteoskin - kuvaa arkista poliisin työskentelyä Helsingissä. Päähenkilönä on ylikonstaapeli Timo Harjunpää. Tarinassa Laura on nuori selkäviasta kärsivä nainen, joka asuu Kruununhaassa. Hänet löydetään löydetään kuolleena merestä. Ylikonstaapeli Timo Harjunpää työtovereineen alkaa selvittää rikosta.


title: Harjunpää ja kylmä kuolema

text: Harjunpää ja kylmä kuolema esitettiin TV1-kanavalla 4.1, 11.1, 18.1. ja 25.1.1983. Katso-lehden jutun mukaan koko neljän osan sarja on tehty "vajaassa kuukaudessa". Artikkelista ei käy ilmi, tarkoittaako tämä kuvausten kestoa vai myös jälkitöitä. Sarjalla ei oleollut uusintaesityksiä lineaarisessa televisiossa, mutta se on ollut katsottavissa Yle Areenassa. Vuonna 2014 sarja julkaistiin myös DVD-versiona.


title: Harjunpää ja kylmä kuolema

text:
Sarja sai kiittäviä arvioita. Helsingin Sanomissa Mikael Fräntin arvostelun otsikossa sitä kuvataan upeaksi. Katso-lehdessä Esko Mustonen ihmettelee, voiko olla totta, että on saatu aikaiseksi hyvä suomalainen rikossarja. Molemmissa arvosteluissa kiitetään, että dramatisointi on romaanille uskollinen, mutta silti omaleimainen tulkinta, kiitos Åke Lindmanin taitavan ohjauksen. Myös Matti Yrjänä Joensuu oli sarjaan hyvin tyytyväinen.
Åke Lindman - ohjaaja, käsikirjoittaja, tuottaja


title: Harjunpää ja kylmä kuolema

text: Kari Uusitalo - käsikirjoittaja


title: Harjunpää ja kylmä kuolema

text: Esa Kotilainen - säveltäjä


title: Harjunpää ja kylmä kuolema

text: Lasse Mårtenson - säveltäjä


title: Harjunpää ja kylmä kuolema

text: Elokuvauutiset: Harjunpää ja kylmä kuolema (1983, TV-sarja)


title: Harjunpää ja kylmä kuolema

text: Yle Areena: Harjunpää ja kylmä kuolema


title: Union List of Artist Names

text: Union List of Artist Names (vapaa suomennus "taiteilijanimien yhteislista", lyhennys ULAN) on yhdysvaltalaisen Gettyn tutkimuslaitoksen () kokoama, internetissä online-palveluna saatavilla oleva, kuvataiteilijoita, arkkitehtejä, muotoilijoita ja elokuvaohjaajia ja vastaavia, sekä heihin liittyviä organisaatioita kokoava hakemisto ja tietokanta. Gettyn tutkimuslaitos aloitti ULAN-hakemiston kehittämisen vuonna 1984.


title: Union List of Artist Names

text: Gettyn tutkimusinstituutin palveluksessa oleva Patricia Harpring kuvaa kirjassaan mitä taiteilijanimien yhteislistan (ULAN) on tarkoitus pitää sisällään ja mitä ei.


title: Union List of Artist Names

text: ULAN on eräs taiteilijoiden ja heidän merkittävien teostensa nimiauktoriteettiluokittelija. Huhtikuussa 2018 ULAN-tietokanta sisälsi runsas 320 000 kohdetta (records), joille oli tallennettu 720 000 erilaista nimimuotoa.


title: Union List of Artist Names

text: Tietokannassa oli tammikuun 2019 lopulla runsas 1 120 suomalaiseksi luokiteltua taiteilijaa tai näihin liittyvää kohdetta kuten Kuvataideakatemian koulu tai erilaisia arkkitehtitoimistoja. ULAN-tietokannasta löytyviä suomalaisia kohteita ovat esimerkiksi Akseli Gallen-Kallela, Arkkitehtitoimisto ALA, Pekka Jylhä, Aki Kaurismäki, Pentti Lumikangas, Vuokko Nurmesniemi sekä Raili ja Reima Pietilä.


title: Union List of Artist Names

text: Tietokanta ei ole mitenkään täydellinen tai kattava suomalaisten alan toimijoiden luettelo, sillä esimerkiksi kuvataiteita, arkkitehtuuria tai muotoilua edustavista suomalaisista taiteen akateemikoista ULAN-tietokannasta uupuivat tässä vaiheessa kuvanveistäjä Oskari Jauhiainen, valokuvaaja Matti A. Pitkänen, taidegraafikko Outi Heiskanen ja valokuvaaja Caj Bremer. Hakemistosta puuttuvat samoin taiteilijaprofessorin arvon saaneista ainakin Simo Hannula, Jorma Hautala, Risto Jarva, Ulla Jokisalo, Kaarina Kaikkonen, Erkki Koponen, Kaarlo Koroma, Osmo Laine, Rurik Lindquist, Heljä Liukko-Sundström, Nándor Mikola, Rauni Mollberg, Onni Oja, Heikki Partanen, Laila Pullinen, Reidar Särestöniemi, Erkki Tanttu, Aukusti Tuhka. Moni Pro Finlandia -tunnustuksen saaneista suomaisista kuvataiteiliden edustajasta puuttui samoin tästä tietokannasta.


title: Valtio-oppi (Snellman)

text: Valtio-oppi ("Läran om staten") on suomalaisen Johan Vilhelm Snellmanin yhteiskuntafilosofinen pääteos, joka julkaistiin alkuaan ruotsinkielisenä vuonna 1842. Teoksessa on 448 sivua.


title: Valtio-oppi (Snellman)

text: Snellman kirjoitti teoksen Tukholmassa talven 1841–1842 aikana. Hän oli viettänyt vuodet 1839–1842 Ruotsissa ja Saksassa imien uusia vaikutteita ja julkaisi pääteoksensa Tukholmassa hieman ennen paluutaan Suomeen. Sen pohjana toimi Snellmanin vuonna 1840 julkaisema filosofian oppikirja "Rättsläran". Kummankin teoksen lähtökohtana on saksalaisen Friedrich Hegelin filosofia, mutta "Valtio-opissa" on nähtävissä myös nuorhegeliläisten esittämän kritiikin vaikutus. Vaikutteita Snellman sai myös muilta filosofeilta sekä Ruotsissa käydystä Suomen suuriruhtinaskunnan valtiollista asemaa koskeneesta debatista.


title: Valtio-oppi (Snellman)

text: Snellmanin mukaan kansakunnan tärkein yhteiskunnallinen tekijä ja selittäjä on sen sivistyksen taso, ja tärkein voimanlähde sen jäsenten kansallistunne. Kansallishenki ohjaa yksilöt toimimaan kansakunnan ja valtion hyväksi. Snellman määrittelee käsitteet seuraavasti: ”"Jos kutsumme kansakuntaa tiettynä ajankohtana luonnehtivaa tiettyä tietoa ja tiettyjä tapoja kansallisuudeksi, niin isänmaallisuus on sitä tahtoa, joka antaa herätteen kansallisuuden kehitykselle ja pitää sitä yllä yleisinhimillisen sivistyksen tiettynä muotona. Kansallishengeksi kutsumme puolestaan isänmaallisuutta ja kansallisuutta yhdessä"”. Kansallishengen toteuttamisen välineitä ovat kunkin kansan oma kieli, kulttuuri ja lait. Snellmanin mukaan sekä lakien tarkoituksena että yksilöiden pyrkimyksenä on edistää siveellisyyttä, jota toteuttavat kolmella eri tasolla perhe, kansalaisyhteiskunta ja valtio. Hän esittää muun muassa myös, että alempien kansankerrosten koulutuksella ja sivistyksellä voidaan tasoittaa markkinatalouden synnyttämiä varallisuuseroja.


title: Valtio-oppi (Snellman)

text: Teos on suomennettu useita kertoja. Ensimmäisen suomennoksen ("Valtio-oppi") teki Kaarlo Forsman vuonna 1901 Snellmanin valittujen teosten viidenteen osaan, toisen suomennoksen ("Valtio-oppi") Heikki Lehmusto vuonna 1928 Snellmanin koottujen teosten toiseen osaan, kolmannen ("Oppi valtiosta") Eero Ojanen vuonna 1982 "Snellman: Teokset" -sarjaan ja neljännen ("Valtio-oppi") Antero Tiusanen vuonna 2005 julkaistuun uusien koottujen teosten viidenteen osaan.


title: Anu Maja

text: Anu Kristiina Maja (s. 1952, Tampere) on suomalainen lavastaja. Hän työskenteli Yleisradiossa lavastajana 1976 – 2016, josta lavastussuunnittelun päällikkönä 1998 – 2014. Koulutuksena hänellä on Taideteollisen korkeakoulun lavastustaiteen loppututkinto.


title: Anu Maja

text:
Yleisradion 40 vuoden aikana hän muun muassa vieraili Helsingin kaupunginteatterissa ja lavasti myös elokuvia – kuten Kaivon. Hän on opettanut paljon, muun muassa lavastuksen professorina taideteollisessa korkeakoulussa.
Anu Maja on työskennellyt eniten Timo Bergholmin ja Matti Ijäksen kanssa. Hän kertoo, että heitä yhdistää vahva ja tyylitelty maailmankuva. Ijäkselle Maja lavasti esimerkikis tv-tuotannot Painija (1985) ja Siriuksen vieraat (1987) ja elokuvan Pilkkuja ja pikkuhousuja. Bergholmin kanssa syntyivät muun muassa Pohjalla (1981), Kuutamoprinssi (1985) ja Dunckerin kersantti (1988).
https://www.hs.fi/kulttuuri/art-2000005831199.html


title: Anu Maja

text: Elonet


title: Lake Malawi

text: Lake Malawi on tšekkiläinen indie pop-bändi, joka on perustettu vuonna 2013. Bändin jäsenet ovat Albert Černý, Jeroným Šubrt, Antonín Hrabal. Bändin EP-levy "We Are Making Love Again" julkaistiin vuonna 2015. Heidän debyytti-albuminsa "Surrounded by Light" julkaistiin vuonna 2017. Bändi edustaa Tšekkiä kappaleella "Friend Of A Friend" vuoden 2019 Eurovision laulukilpailussa Tel Avivissa.


title: Irina Ratušinskaja

text: Irina Ratušinskaja (ven. Ири́на Бори́совна Ратуши́нска) (4. maaliskuuta 1954 Odessa, Ukrainan SNT – 5. heinäkuuta 2017 Moskova, Venäjä) oli neuvostoliittolainen toisinajattelija, runoilija ja kirjailija.


title: Irina Ratušinskaja

text: Hänet pidätettiin neuvostovastaisesta toiminnasta syyskuussa 1982. Huhtikuussa 1983 hänet tuomittiin seitsemäksi vuodeksi työleirille. Hänet vapautettiin lokakuussa 9. lokakuuta 1986 kolmen ja puolen vuoden vankilassaolon jälkeen päivää ennen Ronald Reaganin ja Mihail Gorbatšovin tapaamista Reykjavikissa. Vuonna 1987 hän muutti miehensä kanssa Yhdysvaltoihin ja Neuvostoliitto eväsi häneltä ja hänen mieheltään Neuvostoliiton kansalaisuuden. Institute on Religion and Democracy myönsi hänelle Religious Freedom Awardin. Hän kirjoitti vankilassaoloajastaan muistelmat nimeltä "Harmaa on toivon väri".


title: Irina Ratušinskaja

text: Vankilaaikanaan hän kirjoitti paljon runoja ja hänen ensimmäiset runokirjansa julkaistiin englanniksi jo hänen istuessaan vankilatuomiotaan 1980-luvulla. Hän kirjoitti omaelämänkerran "Ukrainan muistot". Tämän lisäksi hänen romaaneistaan on suomennettu "Odessan lapset".


title: Irina Ratušinskaja

text: Hänen miehensä oli ihmisoikeusaktivisti Ihor Herashchenko ja heidän avioliittonsa kesti aina Irinan kuolemaan asti. Heillä oli kaksospojat. Heidän perheensä asui Lontoossa joulukuuhun 1998 asti, jolloin he muuttivat Venäjälle ja saivat Venäjän kansalaisuuden. Irina Ratušinskaja kuoli syöpään Moskovassa heinäkuussa 2017.


title: Friend of a Friend

text: Friend of a Friend on tšekkiläisen bändin Lake Malawin esittämä kappale, jolla he edustavat Tšekkiä vuoden 2019 Eurovision laulukilpailussa.


title: Suistamon Perinneseura

text: Suistamon Perinneseura ry toimii entisen Suistamon kunnan alueella syntyneiden ja suistamolaisten sukupolvien yhdyssiteenä.


title: Suistamon Perinneseura

text:
Karjalan Liittoon kuuluva seura perustettiin Helsingissä vuonna 1951.
Suistamon Perinneseura on yksi Suomen suurimmista karjalaisseuroista. Vuonna 2019 sillä oli noin 500 jäsentä.


title: Suistamon Perinneseura

text: Suistamo oli tunnettu erityisesti runolaulun, kanteleensoiton ja itkuvirsien taitajista. Heitä olivat muun muassa Timo Lipitsä, Matjoi Plattonen, Pedri Shemeikka, Iivana Lösönen, Konstantin Kuokka, Iivana Misukka ja Iivana Onoila.


title: Suistamon Perinneseura

text: Suistamon Perinneseura kokoaa ja tallentaa Suistamon, Laatokan Karjalan ja Raja-Karjalan kulttuuriperintöä.


title: Suistamon Perinneseura

text: Suistamon Perinneseura ylläpitää myös vuorovaikutusta nyky-Suistamoon.


title: Suistamon Perinneseura

text: Suistamon Perinneseura järjestää kerran vuodessa kotiseutumatkan Suistamolle, jonka aikana vuodesta 2016 alkaen on järjestetty myös Suistamon laulujuhlat, elvyttäen vuonna 1911 alkanut suistamolainen perinne. Kotiseutumatkan aikana vuonna 1844 valmistuneessa, Carl Ludvig Engelin arkkitehtitoimiston suunnittelemassa, Suistamon kirkonkylällä sijaitsevassa Pyhän Nikolaoksen kirkossa järjestetään perinteinen pruasniekka ristisaattoineen.


title: Suistamon Perinneseura

text: Seura osallistuu vuosittain myös Karjalan Liiton järjestämille Karjalaisille kesäjuhlille.


title: Suistamon Perinneseura

text: Suistamon Perinneseura julkaisee kahdesti vuodessa ilmestyvää lehteä, Perinneviestiä. Lehti sisältää Suistamon nykypäivää ja menneisyyttä, karjalaista kulttuuria ja Karjalan kieltä käsitteleviä artikkeleita ja tietoja seuran tulevista tapahtumista.


title: Suistamon Perinneseura

text: Suistamon Perinneseura tukee aktiivisesti rajakarjalaisia sukuja tutkivia sukututkijoita. Se on julkaissut useita Suistamoa, evakkokokemuksia ja rajakarjalaisuutta käsitteleviä teoksia ja muun muassa käännättänyt Suistamon seurakunnan kirkonkirjoja vuosilta 1786 –1926 venäjästä suomeen. Yksin vuosina 1998–2001 käännöstyö käsitti noin 43 000 kirkonkirjasivua. Kirkonkirjasuomennoksia täydennettiin vielä suomentamalla vuoden 1764 verorevisiokomission pöytäkirjaluettelot Suistamolta.


title: Suistamon Perinneseura

text: Suistamon Perineseuralla on suistamolaisjuurisista henkilöistä koostuva kartoitusryhmä, joka on julkaissut neljä karttakirjaa. Karttakirjat sisältävät Suistamolla sijaitsevien, asumattomien suomalaistalojen ja muiden merkittävien julkisten rakennusten ja paikkojen gps-koordinaatit. Karttakirjoihin on merkitty myös alueella olevat, matkailijan kannalta potentiaalisesti vaaralliset kohteet kuten kaivot.


title: Suistamon Perinneseura

text: Suistamon Perinneseuran Facebook-ryhmä


title: Suistamon Perinneseura

text: Suistamon Perinneseura Youtubessa


title: Suistamon Perinneseura

text: Suistamon Perinneseuran Instagram-tili


title: Savenius

text: Savenius on sukunimi, joka on muun muassa seuraavilla suomalaisilla henkilöillä:


title: Dipolis

text: Dipolis (, ”Kaksi kaupunkia”) oli antiikin Kreikassa nimitys saarelle, jolla sijaitsi kaksi polista eli kaupunkivaltiota, sekä tällaisten kaupunkien liitolle. Tunnetuimmat dipoliit olivat:


title: Paul Miki

text: Pyhä Paul Miki S.J. (; 1562 Tsunokuni, Japani – 5. helmikuuta 1597 Nagasaki, Japani) oli sotilasjohtaja Miki Handayun poika, jesuiitta ja yksi Nagasakin marttyyreistä ristiinnaulitsemalla. Hänet kastettiin 5-vuotiaana, tuli jesuiitaksi vuonna 1580, opiskeli Anziquiamassa, tuli tunnetuksi sujuvasta saarnaamisestaan ja pystyi väittelemään buddhalaisten pappien kanssa, koska oli opetellut intensiivisesti buddhalaisten opetuksia. Pyhimyksen kerrotaan saarnanneen vielä riippuessaan ristillä. Hän eli seuraavien 8 paavien hallintokausien aikana: Pius IV (1559-1565), pyhä Pius V (1566-1572), Gregorius XIII (1572-1585), Sixtus V (1585-90), Urbanus VII (1590), Gregorius XIV (1590-91), Innocentius IX (1591) ja Klemens VIII (1592-1605). Paavi Urbanus VIII julisti hänet autuaaksi 14. syyskuuta 1627, autuas paavi Pius IX 8. kesäkuuta 1862 ja hänen muistopäiväänsä vietetään 6. helmikuuta.


title: Symmakhia

text: Symmakhia (, , ”yhdessä taisteleminen”) tarkoitti antiikin Kreikassa sotilaallista liittoa polisten eli kaupunkivaltioiden välillä. Symmakhiassa olevat polikset sopivat siitä, että niillä oli yhteiset liittolaiset ja yhteiset viholliset. Liitto käsitti sekä hyökkäys- että puolustussodan. Epimakhia () oli liittoutumisen rajoitetumpi muoto, joka koski vain yhteistä puolustautumista, mutta joskus myös tällaista liittoa voitiin kutsua symmakhiaksi.


title: Symmakhia

text: Useimmiten tasaväkisten polisten liitot olivat vain puolustusliittoja, kun taas voimakkaamman poliksen johdossa olleet täysiä symmakhioita. Kaupungista, joka johti liittoa ja sen joukkoja, käytettiin termiä "hēgemōn" (). Liittolaisesta käytettiin termiä "symmakhos" (). Symmakhiaa laajempia liittoja olivat "sympoliteia" ja "koinon".


title: Symmakhia

text: Varhaisin tunnettu symmakhia on Miletoksen ja Lyydian kuninkaan Alyatteen välinen liitto noin 550-luvulla eaa. Varhaisin liitto, josta on säilynyt maininta piirtokirjoituksessa, on Eliin ja Heraian väliltä noin vuodelta 500 eaa.


title: Sympoliteia

text: Sympoliteia () oli antiikin Kreikassa kahden tai useamman poliksen eli kaupunkivaltion liitto. Termi oli peräisin verbistä "sympoliteuein", ”jakaa poliittinen elämä”, ”elää kanssa-kansalaisina” tai ”elää saman poliksen kansalaisina”. Se saattoi viitata monenlaisiin liittoihin kaupunkien välillä.


title: Sympoliteia

text: Sympoliteiassa oli sen nimen mukaisesti keskeisenä osatekijänä "isopoliteia", toisin sanoen liitossa olleet polikset jakoivat yhteisen kansalaisuuden. Tämä voitiin toteuttaa eri tavalla. Eräs tapa oli se, että joku polis myönsi kansalaisuuden ympäröivän maaseudun tai muiden polisten asukkaille. Varhainen esimerkki on Olynthoksen sympoliteia vuonna 432 eaa., jossa muut polikset säilyivät itsenäisinä ja niillä oli myös omat kansalaisuutensa, mutta ne tulivat osaksi Olynthoksen sympoliteiasta.


title: Sympoliteia

text: Toisaalta sympoliteia saattoi tarkoittaa kahden tai useamman poliksen liittymistä yhdeksi polikseksi, toisin sanoen "synoikismosta" poliittisessa mielessä. Varhainen esimerkki on Mantineian ja Helissonin sympoliteia 300-luvulla eaa. Joskus varhaisemmat polikset lakkasivat olemasta liiton myötä, kun taas joskus ne säilyivät olemassa uuden poliksen alaisina poliksina tai demoksina. 200–100-luvulla jaa. termiä käytettiin myös liittokuntaan ("koinon"), kuten esimerkiksi Akhaian liittoon, kuulumisesta. Joskus sympoliteia esiintyy käytännössä synoikismoksen tai isopoliteian synonyyminä.


title: Sympoliteia

text: Isopoliteian lisäksi toinen sympoliteiaan läheisesti liittyvä termi on "symmakhia" eli sotilaallinen liittoutuminen. Isopoliteian ja symmakhian, joista voitiin sopia myös erikseen, lisäksi sympoliteiaan kuului kuitenkin useimmiten (ainakin jonkinasteinen) yhteinen hallinto.


title: Sympoliteia

text: Sympoliteia-sopimus tunnetaan piirtokirjoitus- tai muiden lähteiden perusteella muun muassa seuraavien kaupunkien väliltä:


title: Synoikismos

text: Synoikismos (, ”yhdessä asuminen”) tarkoitti antiikin Kreikassa uuden kaupungin tai poliksen eli kaupunkivaltion perustamista yhdistämällä joukko varhaisempia asutuksia uudeksi kaupungiksi ja perustamalla sille uusi kaupunkikeskus. Yhdistetyt asutukset saattoivat olla kyliä tai varhaisempia poliksia, joista tuli uuden poliksen alaisia. Joskus yhdistäminen oli puhtaasti poliittinen toimenpide, eikä muuttanut asutuksen rakennetta, kun taas joskus siihen liittyi jopa väestönsiirtoja. Joskus termiä "sympoliteia" on käytetty samassa merkityksessä.


title: Helleeninen liitto

text: Helleeninen liitto (myös "kreikkalaisliitto") oli kreikkalaisten polisten eli kaupunkivaltioiden liitto Persiaa vastaan persialaissodissa vuosina 481–479 eaa.


title: Helleeninen liitto

text: Helleeninen liitto perustettiin syksyllä 481 eaa. juuri ennen Kserkseen hyökkäystä. Sen ensimmäinen kokous pidettiin Spartassa, joka oli liiton keskeisimpiä kaupunkeja. Viimeistään keväästä 480 eaa. lähtien jäsenkaupunkien edustajat ("probūloi") kokoontuivat Isthmiassa Korintin kannaksella. Liitto kärsi persialaisille tappion Thermoylain ja Artemisionin taisteluissa vuonna 480 eaa., mutta voitti nämä merillä Salamiin taistelussa samana vuonna sekä Plataiain taistelussa vuonna 479 eaa. Plataiain taistelun jälkeen liiton jäsenet pystyttivät Delfoihin niin kutsutun Käärmepylvään voiton kunniaksi.


title: Helleeninen liitto

text: Liitto hajosi persialaissotien jälkeen, jolloin monet Egeanmeren alueen kaupungit liittyivät Persian pelossa Ateenan johtaman Deloksen meriliittoon, joka alkuvaiheessa näyttäytyi helleenisen liiton perillisenä. Osa kaupungeista taas ryhmittyi sitä vastaan jo vanhastaan olemassa olleeseen peloponnesolaisliittoon.


title: Helleeninen liitto

text: Myöhemmin nimeä helleeninen liitto on käytetty myös Korintin liitosta, joka perustettiin vuonna 338 eaa.


title: Helleeninen liitto

text: Liittoon kuului antiikin lähteiden mukaan 30 tai 31 kaupunkivaltiota tai niiden liittoa. Tärkeimmät lähteet jäseniin ovat Herodotoksen "Historiateos" sekä Delfoin Käärmepylväs, johon oli kirjoitettu 31 nimeä piirtokirjoituksena. Jäsenet olivat:


title: Sipoon koulumuseo

text: Sibbo Skolmuseum - Sipoon koulumuseo sijaitsee Martinkylän vanhassa kyläkoulussa. Samoissa tiloissa on myös Sipoon kansalaisopiston toimintaa.


title: Sipoon koulumuseo

text: Museo sisältää yhden luokkahuoneen sekä koulun eteishallin.